open-index/open-wikipedia-markdown huggingface dataset:
ഗോഷ്ക മകൂഗ

പോളണ്ടിലെ വാർസോയിൽ ജനിച്ച് ലണ്ടൻ കേന്ദ്രീകരിച്ച് കലാപ്രവർത്തനം നടത്തുന്ന ഒരു ചിത്രകാരിയാണ് **ഗോഷ്ക മകൂഗ** (ജനനം. 1967). 2008 ൽ ടർണർ പ്രൈസിന് നിർദ്ദേശിക്കപ്പെട്ടിരുന്നു.
## ശൈലി
ലഘുചിത്രം|ഗോഷ്ക മക്കുഗയുടെ ഒരു രചന
മകൂഗയുടെ ചിത്രതിരശീലകളും തുണിയിലുള്ള കലാസൃഷ്ടികളും ഉപയോഗിച്ചാണ് മകൂഗയുടെ കലാവിഷ്കാരങ്ങൾ. പ്രദർശനമെത്തുന്നിടങ്ങളിലെ മറഞ്ഞിരിക്കുന്ന ചരിത്രങ്ങളോട് പ്രതികരിക്കുന്നവയാണ് ഈ കലാസൃഷ്ടികൾ. പല നാടുകളിൽ നിന്നും ചരിത്രങ്ങളിൽ നിന്നും തനിക്ക് വേണ്ട കഥാപാത്രങ്ങളെ തിരഞ്ഞെടുക്കുവാൻ ഓരോ പ്രദേശത്തും മകൂഗ ആഴത്തിലുള്ള ഗവേഷണം നടത്തുന്നു. ചിതറിക്കിടക്കുന്ന ചരിത്രത്തിന്റെ സാന്നിദ്ധ്യം തിരിച്ചറിയും വിധം വ്യത്യസ്ത ദേശ, പ്രത്യയശാസ്ത്ര ആഖ്യാനങ്ങളെ പൊളിച്ചെഴുതുന്നതാണ് മകൂഗയുടെ രചനകൾ.കാഴ്ചക്കാരന് പരാമർശിക്കപ്പെട്ടിരിക്കുന്ന ചരിത്രം ചർച്ച ചെയ്യുവാൻ കൂടി പ്രോത്സാഹനം നൽകുന്ന പ്രതിഷ്ഠാപനങ്ങളാണ് മകൂഗയുടേത്. തുണിയിലുള്ള രചനയായതിനാൽ എളുപ്പത്തിൽ ലോകത്തെവിടെയും കൊണ്ടുപോയി പ്രദർശിപ്പിക്കാവുന്ന പ്രതിഷ്ഠാപനങ്ങളാണിവ.
## പ്രദർശനങ്ങൾ
ബർലിൻ ബിനാലെയിലും ഡോക്യുമെന്റാ 13ലും പങ്കെടുത്തിട്ടുണ്ട്.

## കൊച്ചി മുസിരിസ് ബിനാലെ 2018
ലഘുചിത്രം|ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ്
ലണ്ടനിൽ സ്ഥിതിചെയുന്ന കാൾ മാർക്സിൻറെ ശവകുടീരം വടക്കൻ യൂറോപ്പിന്റെ പശ്ചാത്തലത്തിലേയ്ക്ക് സ്ഥാനം മാറ്റി അവതരിപ്പിക്കുന്ന മകൂഗയുടെ തന്നെ **ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ്** എന്ന സൃഷ്ട്ടിയിൽ നിന്നും ആവിർഭവിച്ച ഒന്നാണ് കൊച്ചി മുസിരിസ് ബിനലെ 2018 ൽ അവതരിപ്പിച്ച ഈ പുതിയ സൃഷ്ടി. മാർക്സിൻറെ ശവകുടീരത്തിനടുത്ത് ആലേഖനം ചെയ്തിരിക്കുന്ന 'സാർവരാജ്യ തൊഴിലാളികളെ സംഘടിക്കുവിൻ' എന്ന ആഹ്വാനമാണ് പ്രതിഷ്ഠാപനത്തിൻറെ പേരിനു പിന്നിൽ. കൊച്ചിക്ക് വേണ്ടി തയ്യാറാക്കിയിരിക്കുന്ന ചിത്രതിരശീലയിൽ മാർക്സിസ്റ്റ് പാരമ്പര്യമുള്ള സ്ത്രീകളും കൊച്ചി യുടെ പ്രകൃതി പശ്ചാത്തലത്തിൽ സ്ഥാപിച്ച മാർക്സിന്റെ ശവകുടീരവും കാണാം. ശവകുടീരത്തിന്റെ വശങ്ങളിൽ കേരളചരിത്രത്തിലെ അറിയപ്പെടുന്ന സ്ത്രീസ്വാതന്ത്ര്യ വാദികളെ നമുക്ക് കാണാം. കേരളത്തിന്റെ കമ്മ്യൂണിസ്റ്റ് ചരിത്രത്തിലെയ്ക്കൊരു വീക്ഷണം സാധ്യമാക്കുന്ന തിരഞ്ഞെടുക്കപ്പെട്ട പുസ്തകങ്ങളും ഈ ഇൻസ്റ്റലേഷനിൽ ഉൾപ്പെട്ടിരിക്കുന്നു.

ചെക്ക് ആർട്ടിസ്റ്റായ മിറാസ്ലാവ് ടിച്ചിയുടെ തെരുവിലെ സ്ത്രീകളെക്കുറിച്ചുള്ള ഫോട്ടോ പ്രതിഷ്ഠാപനത്തിൽ നിന്നുമാണ് മക്കുഗ പ്രചോദനം ഉൾക്കൊണ്ടത്. ബിനാലെയ്ക്ക് വേണ്ടി പകുതി അച്ചടിച്ച ചിത്രമായും പകുതി പരവതാനിയായുമാണ് ഇത് നിർമ്മിച്ചിട്ടുള്ളത്. പ്രതിഷ്ഠാപനത്തിൻറെ ഭാഗമായുള്ള പരവതാനിയിൽ സന്ദർശകർക്ക് ഇരിക്കാം. സ്ത്രീപക്ഷവാദിയായ പുസ്തകങ്ങൾ അവയിൽ വച്ചിട്ടുണ്ട്. അത് വായിക്കാം. കെ ആർ മീരയുടെ 'ആരാച്ചർ' എന്ന നോവലിൻറെ ഇംഗ്ലീഷ് പതിപ്പ്, 'റെവല്യൂഷണറി ഡിസയേഴ്സ്; വുമൺ, കമ്മ്യൂണിസം', 'ഫെമിനിസം ഇൻ ഇന്ത്യ, ഹെർ-സെൽഫ്; ജെൻഡർ ആൻഡ് ഏർളി റൈറ്റിംഗ്സ് ഓഫ് മലയാളി വുമൺ' എന്നീ പുസ്തകങ്ങളും ഇതിൽ ഉൾപ്പെടുന്നു.

## അവലംബം


വർഗ്ഗം:കലാകാരികൾ
വർഗ്ഗം:ചിത്രകാരികൾ
വർഗ്ഗം:കൊച്ചി-മുസിരിസ് ബിനാലെ 2018
സി ഒ ടി നസീർ

ലഘുചിത്രം|പകരം=തലശേരിയിലെ കേയി കുടുംബത്തിൽ ടി എം സവാൻ-ആമിന ദമ്പതികളുടെ മകനായി ജനനം.|'''സി.ഒ.ടി നസീർ'''
യുവ രാഷ്ട്രീയ പ്രവർത്തകനും 2019 ലോക്സഭ തെരഞ്ഞെടുപ്പിൽ വടകര മണ്ഡലത്തിൽ നിന്നുള്ള സ്വതന്ത്ര സ്ഥാനാർത്ഥിയുമാണ്. തലശേരിയിലെ കേയി കുടുംബത്തിൽ ടി എം സവാൻ-ആമിന ദമ്പതികളുടെ മകനായി ജനനം. 

തലശേരി സെന്റ് ജോസഫ് ബോയ്സ് ഹൈസ്‌കൂൾ, ഗവ. ബ്രണ്ണൻ കോളേജ് തലശേരി എന്നിവിടങ്ങളിൽ വിദ്യാഭ്യാസം. എസ് എഫ് ഐയിലൂടെ രാഷ്ട്രീയപ്രവേശനം നടത്തിയ നസീർ എസ് എഫ് ഐ ഏരിയ കമ്മിറ്റി അംഗം, സി പി എം ലോക്കൽ കമ്മിറ്റി ബ്രാഞ്ച് സെക്രട്ടറി എന്നീ പദവികൾ വഹിച്ചിട്ടുണ്ട്. പാർട്ടി അംഗത്വം പുതുക്കുന്നതിനുള്ള ഫോറത്തിൽ മതകോളം ഉൾപ്പെടുത്തിയതിൽ പ്രതിഷേധിച്ച് സി പി എം വിട്ടു. മികച്ചക്രിക്കറ്റ് താരം കൂടിയായ നസീർ സംസ്ഥാന സീനിയർ സ്‌കൂൾ ടീമിന്റെ ക്യാപ്റ്റനായിരുന്നു. അണ്ടർ (13, 16, 19) ജില്ലാ ടീം, കണ്ണൂർ സർവകലാശാല ടീം അംഗമായിരുന്നു.

തലശേരി മുനിസിപ്പാലിറ്റി കൗൺസിലറായിരുന്നു (2010-15). സന്നദ്ധ സേവന-പരിസ്ഥിതി സംരക്ഷണ രംഗങ്ങളിൽ ശ്രദ്ധേയമായ പ്രവർത്തനം നടത്തുന്ന നസീർ സുഹൃത്തുക്കളുമായി ചേർന്ന് 2006ൽ കിവീസ് എന്ന പേരിൽ സംഘടന രൂപീകരിച്ച് പ്രവർത്തനങ്ങൾ നടത്തി വരികയാണ്. കൗൺസിലറായി ലഭിച്ചിരുന്ന വേതനം ഇദ്ദേഹം സർക്കാർ ആശുപത്രിയിലെ പാവപ്പെട്ട രോഗികൾക്ക് നൽകുകയായിരുന്നു. സ്വച്ഛഭാരത് പദ്ധതി നടപ്പിലാകും മുമ്പ് 2014ൽ ഇദ്ദേഹത്തിന്റെ നേതൃത്വത്തിൽ ഓടുന്ന ട്രെയിനുകൾ  വൃത്തിയാക്കിയത് ശ്രദ്ധയാകർഷിച്ചിരുന്നു. 'മാറ്റിക്കുത്തിയാൽ മാറ്റം കാണാം' എന്ന മുദ്രാവാക്യമുയർത്തിയാണ് നസീർ മത്സരിക്കുന്നത്. പി ജയരാജനെതിരെ മത്സരിക്കുന്ന നസീറിന്റെ സ്ഥാനാർത്ഥിത്വം ഇതിനകം ചർച്ചയായിട്ടുണ്ട്.

മെയ് 23ന് ലോക്‌സഭ തിരഞ്ഞെടുപ്പ് ഫലം പുറത്തു വരുന്നതിന് ദിവസങ്ങൾക്ക് മുൻപ് 18ാം തിയതി തലശ്ശേരി കായ്യത്ത് റോഡിലെ ഗേൾസ് സ്‌കൂൾ പരിസരത്ത് വെച്ച് നസീർ അതിക്രൂരമായി ആക്രമിക്കപ്പെട്ടു. തലയ്ക്കും വയറിനും കൈകാലുകൾക്കും വെട്ടേറ്റ നസീർ കോഴിക്കോട് സ്വകാര്യ ആശുപത്രിയിൽ ചികിത്സ തേടി. 



__പുതിയവിഭാഗംകണ്ണിവേണ്ട__
ആഞ്ചലസ് ദേശീയ വനം

**ആഞ്ചലസ് ദേശീയ വനം** (ANF) യു.എസ് ഫോറസ്റ്റ് സർവീസ്, സാൻ ഗബ്രിയേൽ മൗണ്ടൻസിലും സിയറ പെലോണ മലനിരകളിലും പ്രധാനമായും ലോസ് ഏഞ്ചൽസ് കൗണ്ടിയിൽ തെക്കൻ കാലിഫോർണിയയ്ക്കുള്ളിൽ സ്ഥിതിചെയ്യുന്നു. സാൻ ഗബ്രിയൽ മൗണ്ടെയ്ൻ ദേശീയ സ്മാരകത്തിൻറെ ഭൂരിഭാഗവും ആഞ്ചലസ് ദേശീയ വനത്തിൻറെ നിയന്ത്രണത്തിലാണ്.
## ചിത്രശാല

Image:Viewangelesnf.jpg|സാൻ ഗബ്രിയേൽ പർവതനിരകൾ
Image:Sangabrielcanyon.jpg|സാൻ ഗബ്രിയേൽ കാന്യോൺ
Image:Sangabrielwater.jpg|സാൻ ഗബ്രിയേൽ നദി
Image:Jackson Lake, Angeles National Forest.jpg|ജാക്സൺ തടാകം
File:IcehouseCanyon.jpg|ഐസ്ഹൗസ് കാന്യോൺ ട്രയൽ
File:Sierra Pelona Mountains.JPG|സിയറ പെലോന പർവതനിരകൾ
File:San Francisquito Canyon2015.jpg|സാൻ ഫ്രാൻസിസ്‌ക്വിറ്റോ കാന്യോൺ
File:Ridge Road1 2014.jpg|ആഞ്ചലസ് ക്രെസ്റ്റ് ഹൈവേയിൽ നിന്ന് പടിഞ്ഞാറോട്ടുള്ള കാഴ്ച്ച.
Image:Sgranf.jpg|റിപ്പേറിയൻ സോൺ ആവാസവ്യവസ്ഥ.
File:LA Natl Forrest1.JPG|Montane chaparral ecotone with the Mojave Desert. Yellow sulphurflower buckwheat flowers in foreground.


## ഇതും കാണുക

* 
* 
* Henninger Flats
* Los Padres National Forest — *adjacent northwest*
* San Bernardino National Forest — *adjacent on east*

## അവലംബം

## കൂടുതൽ വായനയ്ക്ക്

* 
* 
* 

## പുറം കണ്ണികൾ

* Official Angeles National Forest website—at National Forest Service (Accessed 05 Dec 2014)
* Crystal Lake Recreation Area—Largest campground in the Angeles National Forest (Accessed 05 Dec 2014)
* Southern California Trails  at Local Hikes (Accessed 05 Dec 2014)
* Hiking Trails around Wrightwood, in the Angeles National Forest—Wrightwood Hiking Trails (Accessed 05 Dec 2014)
* Mountains around Wrightwood, in the Angeles National Forest—San Gabriel Mountains (Accessed 05 Dec 2014)
* Canyons and Valleys around Wrightwood, in the Angeles National Forest—Canyons and Valleys in the Angeles National Forest (Accessed 05 Dec 2014)
*Photograph of Angeles National Forest fire bulldozer transport December 2017 - saved at archive.org

വർഗ്ഗം:കാലിഫോർണിയയിലെ ദേശീയ വനങ്ങൾ
ജൂലിഗോ

ചിത്രകാരിയും ക്യൂറേറ്ററും എഴുത്തുകാരിയുമാണ് ജൂലിഗോ. ടാസ്മേനിയൻ ആദിമ ജനതയുടെ പൈതൃകമാണ് ഇവർ തന്റെ രചനകളിലൂടെ അവതരിപ്പിക്കുന്നത്. ജൂലിഗോവിന്റെ പ്രതിഷ്ടാപനങ്ങളം വീഡിയോകളം അധിനിവേശത്തിന്റെ കാലഘട്ടം എങ്ങനെയാണ് അടിച്ചമർത്തപ്പെട്ടവരുടെ സ്ഥലങ്ങളെയും അനുഭവങ്ങളേയും ഓർമ്മകളേയും വേട്ടയാടുന്നതെന്ന് വരച്ചു കാട്ടുന്നു. 
## ജീവിതരേഖ
ഓസ്ട്രേലിയയിലെ മെൽബോണിൽ ജനിച്ച ഗോ, ഹൊബാട്ടിൽ താമസിച്ചു കലാപ്രവർത്തനം നടത്തുന്നു. ലണ്ടൻ സർവകലാശാലയിൽ നിന്ന് ബിരുദാനന്ദര ബിരുദവും   ടാസ്മേനിയൻ  സർവകലാശാലയിൽ നിന്ന് ഡോക്ടറേറ്റും നേടി. ടാസ്മേനിയൻ മ്യൂസിയം ആൻഡ് ആർട്ട് ഗ്യാലറിയിലെ ക്യൂറേറ്ററാണ്. തുടക്കത്തിൽ ഒരു ചരിത്രകഥയോ ടാസ്മേനിയയിലെ തനത് വംശപാരമ്പര്യവുമായി ബന്ധപ്പെട്ട് നേരിട്ടറിവുള്ള ഏതെങ്കിലും സംഭവമോ തിരഞ്ഞെടുത്ത് വ്യവസ്ഥകളോട് കലഹിക്കുകയും അക്രമാസക്തമാവുകയും ചെയ്യുന്ന ടാസ്മേനിയൻ ജനതയുടെ പൈതൃകത്തെ ഇവർ അവതരിപ്പിക്കുന്നു. 
## പ്രദർശനങ്ങൾ
സിഡ്നി ബിനാലെ, ലിവർപൂൾ ബിനാലെ, (2011), കൊച്ചി മുസിരിസ് ബിനാലെ (2018)
## കൊച്ചി മുസിരിസ് ബിനാലെ 2018
**ഡിസ്റ്റൻസ് ഈസ് എ സ്റ്റേയ്റ്റ് ഓഫ് മൈൻഡ്** എന്ന പേരിൽ തുടർന്നുകൊണ്ടിരിക്കുന്ന പരമ്പരയുടെ ഭാഗമാണ്, കൊച്ചി മുസിരിസ് ബിനലെ 2018 ൽ അവതരിപ്പിച്ചത്. കേരളത്തിലെ വെള്ളപ്പൊക്കത്തിനോടുള്ള പ്രതികരണമായിട്ടാണ് ഈ പരമ്പര ഉരുത്തിരിഞ്ഞുവന്നത്. വെള്ളപ്പൊക്കത്തിന്റെ ജൈവാവശിഷ്ടങ്ങൾകൊണ്ട് നിർമ്മിച്ച ഈ പ്രതിഷ്ഠാപനം വെള്ളപ്പൊക്കത്തിൽ മുങ്ങിയ 70 കിലോഗ്രാം പുസ്തകങ്ങളും ഫർണ്ണീച്ചറും കക്കാത്തോട്, പാറക്കല്ലുകൾ, മരശിഖരങ്ങൾ തുടങ്ങിയവ ഉൾപ്പെട്ടതാണ്. നാശം വിതച്ച ദുരന്തദൃശ്യങ്ങൾ അവ തരിപ്പിച്ചുകൊണ്ട് ഡിസ്റ്റൻസ് ഇസ് എ സ്റ്റേയ്റ്റ് ഓഫ് മൈൻഡ് നഷ്ടങ്ങളുടേയും നവീകരണത്തിന്റെയും മധ്യേയുള്ള സമ്മർദ്ദം കാഴ്ചക്കാരന് അനുഭവവേദ്യമാക്കുന്നു. ചിത്രകാരിയുടെ പ്രദർശത്തിനുള്ള മറ്റ് സൃഷ്ടികൾ പാർശ്വവത്കരണവും കോളനിവൽക്കരണവും വിമർശനവിധേയമാക്കുന്നു.
## അവലംബം

## പുറം കണ്ണികൾ
* Official website
* Profile from Art Gallery of NSW
* Profile on Trove

വർഗ്ഗം:ചിത്രകാരികൾ
വർഗ്ഗം:ടാസ്മേനിയ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:കേരളത്തിലെ വെള്ളപ്പൊക്കങ്ങൾ
ചിത്ര മുദ്‌ഗൽ

കേന്ദ്ര സാഹിത്യ അക്കാദമി പുരസ്കാരം ലഭിച്ച ഹിന്ദി സാഹിത്യകാരിയാണ് **ചിത്ര മുദ്‌ഗൽ**(10 ഡിസംബർ 1944). ആധുനിക ഹിന്ദി സാഹിത്യ രംഗത്തെ പ്രമുഖയാണ്.
## ജീവിതരേഖ
ചൈന്നൈയിൽ ജനിച്ച ചിത്ര പഠിച്ചതും വളർന്നതും മുംബൈയിലാണ്. ഹിന്ദി സാഹിത്യത്തിൽ എം.എ. ബിരുദം നേടി. സരിക സാഹിത്യ മാസികയുടെ പത്രാധിപർ അവാധ് നാരായൻ മുദ്ഗലിനെ വിവാഹം കഴിച്ചു. ചിത്രയുടെ ആവൻ എന്ന നോവൽ മുംബൈയിലെ ദത്താ സാമന്തിന്റെ കാലത്തെ തൊഴിലാളി മുന്നേറ്റത്തിന്റെ കഥയാണ്. ഹിന്ദി നോവൽ സാഹിത്യത്തിലെ നാഴികക്കല്ലായി ഈ രചനയെ വിമർശകർ വാഴ്ത്തി. 

പ്രമുഖ ട്രേഡ് യൂണിയൻ നേതാവായ ശങ്കർ ഗുഹ നിയോഗിയുടെ വധത്തെത്തുടർന്നാണ് ഈ ചിത്ര ഈ നോവൽ എഴുതിത്തുടങ്ങുന്നത്. ഡോ. ദത്ത സാമന്തിന്റെ മരണത്തിനു ശേഷമാണ് നിയോഗി കൊല്ലപ്പെടുന്നത്. 
## കൃതികൾ
* ആവൻ
* സാന്ധ്യനൊമ്പരങ്ങൾ
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം
* വ്യാസ് സമ്മാൻ

## അവലംബം

## പുറം കണ്ണികൾ
* Writer without a pause, pen for a cause  
* Streeshakti -  The Parallel Force
ഗ്രാമേഴ്സി പാർക്ക്

യുണൈറ്റഡ് സ്റ്റേറ്റ്സിലെ  ന്യൂ യോർക്ക് നഗരത്തിലെ മൻഹട്ടനിലെ ചെറിയ സ്വകാര്യ പാർക്കും ഗ്രാമേഴ്സി എന്നറിയപ്പെടുന്ന അതിന്റെ ചുറ്റുവട്ടവും കൂടിചേർത്ത് **ഗ്രാമേഴ്സി പാർക്ക്**  എന്നറിയപ്പെടുന്നു.
## ചിത്രശാല

File:3&4 Gramercy Park doorways.jpg|"19-ആം നൂറ്റാണ്ടിലെ അമേരിക്കയിലെ ഏറ്റവും വൈവിധ്യമാർന്ന വാസ്തുശില്പികളിൽ ഒരാൾആയ അലക്സാണ്ടർ ജാക്സൺ ഡേവിസ്, രൂപകൽപ്പന ചെയ്ത  **#3&4:** ഗ്രീക്ക് റിവൈവൽ ടൗൺ‌ഹൗസുകളുടെ വാതിൽ‌വഴികൾ, 
File:National-arts-club.jpg|**#15:** സാമുവൽ ജെ. ടിൽഡന്റെ മുൻ ഭവനമായ നാഷണൽ ആർട്സ് ക്ലബ്, ടിൽഡന് വേണ്ടി കാൽവർട്ട് വോക്സ് പുനർനിർമ്മിച്ചു
File:86 Irving Place 19 Gramercy Park S.jpg| ഗ്രാമെർസി പാർക്ക് സൗത്ത്, 1845-ൽ നിർമ്മിക്കുകയും 1887-ൽ സ്റ്റ്യൂവെസന്റ് ഫിഷിനായി പുനർനിർമ്മിക്കുകയും ചെയ്തു.  ബ്രോഡ്‌വേയിൽ ജോലി ചെയ്യുന്നതിനിടെയാണ് ജോൺ ബാരിമോർ ഇവിടെ താമസിച്ചിരുന്നത്.
File:28 Gramercy Park Brotherhood Synagogue.jpg|**#28:** അണ്ടർഗ്രൗണ്ട് റെയിൽ‌റോഡിലെ ഒരു ക്വേക്കർ മീറ്റിംഗ് ഹൗസായിരുന്നു ബ്രദർഹുഡ് സിനഗോഗ് ട്രാവലേഴ്‌സ് എയ്ഡ് സൊസൈറ്റി സഭയുടെ പ്രവർത്തനത്തിൽ നിന്ന് വളർന്നു.
File:36 Gramercy Park entrance.jpg|**#36:** ആദ്യകാല അപ്പാർട്ട്മെന്റ് കെട്ടിടം (1905), ഇതിനെ ഒരിക്കൽ "ഗ്രാമെർസി ക്ലബ് ഹൗസ്" എന്ന് വിളിച്ചിരുന്നു  ജെയിംസ് റിലേ ഗോർഡൻ രൂപകൽപ്പന ചെയ്തത്



File:326-330 East 18th townhouses.jpg|Italianate townhouses on East 18th Street (1853), with cast-iron verandas reminiscent of the French Quarter of New Orleans.
File:Baruch Childrens Court.jpg|The former Children's Court, now part of Baruch College of CUNY
File:Epiphany Church.jpg|Steeple of Epiphany Roman Catholic Church  "The most positive modernist religious statement on Manhattan Island to date."
File:Petes-tavern-2007.jpg|Pete's Tavern, where urban legend has it that O. Henry wrote "The Gift of the Magi", was formerly the Portman Hotel.
File:124 East 19th Street carriage house.jpg|A converted carriage house on East 19th Street between Irving Place and Third Avenue, a block often referred to as "Block Beautiful"


## ഇതും കാണുക

* List of neighborhoods in Manhattan

## അവലംബം
**Informational notes**

**Citations**

**കൂടുതൽ വായനയ്ക്ക്**
*"Samuel B. Ruggles, Founder Of Gramercy Park", *Antiques Digest*, reprinted. Originally published 1921.
*Brooks, Gladys (1958) *Gramercy Park: Memories of a New York Girlhood* New York: Dutton
*Klein, Carole (1987) *Gramercy Park: An American Bloomsbury* New York: Houghton Mifflin
*Pine, John B. (1921) *The Story of Gramercy Park: 1831-1921* New York: Gramercy Park Association

## പുറം കണ്ണികൾ

*Gramercy Park in the NYC Insider: an Insider's Guide to New York City 
*"Gramercy Park Historic District and Extension" map at nyc.gov
*"Proposed Gramercy Park Historic District Extension"  on the Gramercy Neighborhood Associates website
*Gramercy Park on Citysearch NYC 
*History of the Gramercy Park Hotel 

**Images**
*New York Architecture Images- SEARCH- gramercy park, kips bay
*recent photos of Gramercy Park
തലൈയർ വെള്ളച്ചാട്ടം

**റാറ്റ് ടെയിൽ ഫാൾസ്** എന്നും അറിയപ്പെടുന്ന **തലൈയർ വെള്ളച്ചാട്ടം** ദക്ഷിണേന്ത്യയിലെ തമിഴ്നാട്ടിൽ തേനി ജില്ലയിലുള്ള ദേവദാനപ്പാട്ടിയിൽ സ്ഥിതി ചെയ്യുന്നു. 975 അടി (297 മീ) ഉയരത്തിൽ കാണപ്പെടുന്ന തമിഴ്നാട്ടിലെ ഏറ്റവും ഉയരം കൂടിയ വെള്ളച്ചാട്ടമായ തലൈയർ വെള്ളച്ചാട്ടം ഇന്ത്യയിലെ ഏറ്റവും വലിയ ഉയരം കൂടിയ ആറാമത്തെ വെള്ളച്ചാട്ടവും ലോകത്തിലെ ഏറ്റവും ഉയരം കൂടിയ 267-ാമത്തെ വെള്ളച്ചാട്ടവുമാണ്.
## വിവരണം
വ്യക്തമായ ദിവസത്തിൽ പടിഞ്ഞാറ് 3.6 കിലോമീറ്റർ (2.2 മൈൽ) അകലെയുള്ള ബറ്റാലുഗുണ്ടു-കൊടൈക്കനാൽ ഘട്ട് റോഡിലെ ഡം ഡം റോക്ക് വ്യൂപോയിന്റിൽ നിന്ന് റാറ്റ് ടെയിൽ വെള്ളച്ചാട്ടം കാണാം. താഴ്‌വരയിലുടനീളം കറുത്ത പാറക്കൂട്ടത്തിന്റെ പശ്ചാത്തലത്തിൽ കാസ്കേഡിംഗ് വെള്ളത്തിന്റെ നീളമുള്ള നേർത്ത വെളുത്ത സ്ട്രിപ്പായി ഇത് കാണപ്പെടുന്നു.

വെള്ളച്ചാട്ടത്തിന്റെ മുകൾഭാഗത്ത് ഇരുവശത്തും താഴ്ന്ന കോൺക്രീറ്റ് മതിൽ ഉണ്ട്, വെള്ളത്തിന്റെ ഒഴുക്ക് കേന്ദ്രീകരിച്ച് വെള്ളച്ചാട്ടത്തെ മികച്ച എലി വാൽ ആകൃതിയിലേക്ക് കേന്ദ്രീകരിക്കുന്നു. മതിലിനരികിലൂടെ നടന്ന് വെള്ളച്ചാട്ടത്തിന്റെ മധ്യഭാഗത്തേക്ക് പോകാം. ഒരു മതിലിനു തൊട്ടുതാഴെ 5 അടി (1.5 മീറ്റർ) വീതിയുള്ള ഒരു വലിയ പരന്ന പാറയുണ്ട്. പാറയുടെ അരികിലേക്ക് ഇറങ്ങി നേരിട്ട് നേരെ താഴേക്ക് നോക്കിയാൽ ചുവടെയുള്ള ഒരു ചെറിയ നദി കാട്ടിലൂടെ വ്യക്തമായി തുടരുന്നു. വശത്തേക്ക് തിരിഞ്ഞുനോക്കുമ്പോൾ, ഫ്രീഫാളിൽ വെള്ളം കാണാൻ കഴിയും, കൂടുതലും നിശബ്ദമാണ്. താഴെ വീഴുന്ന വെള്ളത്തിന്റെ ശബ്ദം ഉയരുന്നില്ല. കല്ല് മതിലുകൾക്ക് ചുറ്റും വെള്ളം ഒഴുകുന്ന ഒരേയൊരു ശബ്ദം മാത്രം കേൾക്കാം.  

പെരുമാൾ മലായ് ഗ്രാമത്തിൽ നിന്ന് 9 കിലോമീറ്റർ (5.6 മൈൽ) താഴെയായി വെള്ളച്ചാട്ടത്തിലേക്ക് വരുന്ന നദി മലിനമായേക്കാം. പക്ഷേ പ്രദേശത്തെ സന്ദർശകർക്ക് ഇത് കുടിക്കുന്നത് ഒഴിവാക്കാൻ നിർദ്ദേശമുണ്ട്.

## ഇതും കാണുക
*All details about Thalaiyar Waterfalls 
*പളനി മല വന്യജീവിസങ്കേതവും ദേശീയോദ്യാനവും

## അവലംബം

## പുറം കണ്ണികൾ
*Top of the falls (part of Rattail Falls gallery)
*Base of the falls - 1, Photos
*Base of the falls - 2, Photo
*Full Details with Photos.

വർഗ്ഗം:തമിഴ്‌നാട്ടിലെ വിനോദസഞ്ചാരകേന്ദ്രങ്ങൾ
വർഗ്ഗം:ഇന്ത്യയിലെ വെള്ളച്ചാട്ടങ്ങൾ
വർഗ്ഗം:ഏഷ്യയിലെ വെള്ളച്ചാട്ടങ്ങൾ
വർഗ്ഗം:വെള്ളച്ചാട്ടങ്ങൾ
യൂൾ ക്രായ്യേർ

ലഘുചിത്രം
ഡച്ച് ചിത്രകാരിയും ഫോട്ടോഗ്രാഫറുമാണ് **യൂൾ ക്രായ്യേർ**(ജനനം. 31 ഒക്ടോബർ 1970). ശിൽപ്പങ്ങളും വീഡിയോ പ്രതിഷ്ഠാപനങ്ങളും മാധ്യമമാക്കി കലാ സൃഷ്ടികൾ അവതരിപ്പിക്കാറുണ്ട്. റോട്ടർഡാമിലെ അക്കാദമി ഓഫ് ഫൈൻ ആർട്സിൽ നിന്ന് ബിരുദം നേടി. 
## ശൈലി
ലഘുചിത്രം
ഏതെങ്കിലുമൊരു വ്യക്തിയുടെ കഥ എടുത്തുകാട്ടുന്നവയല്ല യൂൾക്രായ്യേറിന്റെ ശരീരവർണ്ണനകൾ.  മറിച്ച്, ഒരു ശരീരം അതിന്റെ അനവധി  നിലകകളിൽ പ്രദർശിപ്പിച്ചേക്കാവുന്ന വൈകാരികവും   ആത്മീയവുമായ അവസ്ഥകളുടെബാഹുല്യമാണ്  ഈ ചിത്രങ്ങൾ പങ്കുവക്കുന്നത്. തുറന്ന വായോ, കുനിഞ്ഞ് ഇരിപ്പോ പോലെ വിലക്ഷണമായ ചളിവുകളും വക്രതകളുമുള്ള രൂപങ്ങളെ അവതരിപ്പിക്കുന്ന ക്രായ്യേറിന്റെ ഫോട്ടോകളും ചാർക്കോൾ വരകളും നമ്മുടെ ശാരീരികാസ്തിത്വങ്ങൾ   എങ്ങനെ നമ്മുടെ മനസ്സുകളിലേക്കുള്ള പാലങ്ങൾ ആകുന്നുവെന്ന് വെളിപ്പെടുത്തുന്നു. 

## കൊച്ചി മുസിരിസ് ബിനാലെ 2018
ലഘുചിത്രം|യൂൾ ക്രായ്യേർ, രചന കൊച്ചി-മുസിരിസ് ബിനലെ 18 ൽ
പ്രകൃതിയിലെ ജീവജന്തുക്കളുമായി മനുഷ്യശരീരത്തെ ചേർത്ത് വയ്ക്കുന്ന  ഇവരുടെ ഫോട്ടോ പരമ്പരകളും വീഡിയോ സൃഷ്ടികളുമാണ് പ്രദർശിപ്പിച്ചിരുന്നത്. തേളുകൾ, മൂങ്ങകൾ, പടർന്നു കയറുന്ന മുന്തിരിവള്ളികൾ എന്നിവയിൽ മനുഷ്യരൂപങ്ങളെ ചേർത്ത് വയ്ക്കുന്നു. തൊലിക്കിടയിലൂടെ കാണുന്ന അവരുടെ അസ്ഥിവ്യൂഹത്തിന്റെ കാഴ്ചകൾ, മനുഷ്യശരീരത്തിൻറെ ഘടന എങ്ങനെ പ്രകൃതിയിലെ മറ്റ് ശാരീരിക ഘടനകളുമായി സാദൃശ്യം പുലർത്തുന്നു എന്ന് കാട്ടിത്തരുന്നു. മനുഷ്യജീവിതത്തിന്റെ പ്രാപഞ്ചിക തലങ്ങളുമായി സംവദിക്കുന്ന കാവ്യാത്മകമായ പഴഞ്ചാല്ലുകളും പ്രതീകങ്ങളും ചിത്രീകരിക്കാനായി മനുഷ്യരൂപങ്ങളെ പ്രതീകാത്മക ചിത്രങ്ങളുമായി ചേർത്ത് വെച്ചിരുന്ന പതിനാറും പതിനേഴും നൂറ്റാണ്ടുകളിലെ ' എംബ്ലെമാറ്റ' അഥവാ ബ്ലാക്ക് ആൻഡ് വൈറ്റ് കല്ലച്ച് (ലിത്തോഗ്രാഫ്) ചിത്രങ്ങളും മറ്റ് അച്ചടി വസ്തുക്കളുമായി സാദൃശ്യമുണ്ട് ഇവരുടെ കലാസൃഷ്ടികൾക്ക്. .കാണുന്ന ഏതൊരാളിൻറെയും ഭാവനയ്ക്കനുസരിച്ച് വ്യാഖ്യാനിക്കാവുന്ന പാത്രങ്ങളായി തന്റെ സൃഷ്ടികളെ കാണുന്ന ക്രായ്യേർ അവയെ ഗ്രീക്ക് പുരാണ കഥകളിലെ പല തലകൾ ഉള്ള ഹൈഡ്ര എന്ന ജീവിയോടാണ് ഉപമിച്ചിരിക്കുന്നത്.

## അവലംബം

## പുറം കണ്ണികൾ
* 

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:ചിത്രകാരികൾ
വർഗ്ഗം:കൊച്ചി-മുസിരിസ് ബിനാലെ 2018
റോഹ്താസ് കോട്ട, ഇന്ത്യ

ബീഹാറിലെ രോഹ്താസ് എന്ന ചെറുപട്ടണത്തിലെ സോൻ നദി താഴ്വരയിൽ സ്ഥിതിചെയ്യുന്ന കോട്ടയാണ് രോഹ്താസ്ഗഢ് അഥവാ **റോഹ്താസ് കോട്ട**. പ്രാദേശിക ഐതിഹ്യങ്ങൾ അനുസരിച്ച് രാജാവായ ഹരിശ്ചന്ദ്രയുടെ മകനായ റോഹിതാഷ്വായുടെ പേരാണ് രോഹ്താസ് കുന്നിന് നൽകിയിരിക്കുന്നത്.
## സ്ഥാനം
24 ° 57 ′ N, 84 ° 2′E ഇടയിൽ സോൺ നദിയുടെ മുകൾ ഭാഗത്താണ് രോഹ്താസ് ഗാർ സ്ഥിതിചെയ്യുന്നത്. റോഹ്താസ് കോട്ടയുടെ കുന്നിൻ ചുവട്ടിലെത്താൻ സസാരാമിൽ നിന്ന് ഏകദേശം രണ്ട് മണിക്കൂർ എടുക്കും. വളരെ നല്ല റോഡ് സംവിധാനമുള്ള ഡെഹ്രി ടൗണിൽ നിന്ന് എളുപ്പത്തിൽ റസൂൽപൂർ വഴി റോഹ്താസ് കോട്ടയിൽ എത്തിച്ചേരാം. സമുദ്രനിരപ്പിൽ നിന്ന് 1500 അടി ഉയരത്തിലാണ് ഈ കോട്ട സ്ഥിതി ചെയ്യുന്നത്. 2000 വിചിത്രമായ ചുണ്ണാമ്പുകല്ലുകൾ കൊണ്ടുള്ള പടികൾ ഒരുപക്ഷേ ആനകൾക്കുള്ളതാകാം. സന്ദർശകനെ സംബന്ധിച്ചിടത്തോളം, ഒന്നര മണിക്കൂർ കയറ്റം അവരെ ക്ഷീണിപ്പിക്കുന്നു. മലകയറ്റത്തിന്റെ അവസാനം ഒരാൾ കോട്ടയുടെ അതിർത്തി മതിലിലെത്തുന്നു. ഒരു കുംഭഗോപുരത്തിന്റെ ഒരു തകർന്ന ഗേറ്റ് അവിടെ കാണാം, കോട്ടയിലേക്കുള്ള പ്രവേശന കവാടങ്ങൾക്കായി നിരവധി ഗേറ്റുകളിൽ ആദ്യത്തേതാണ് ഇത്. റോഹ്താസിന്റെ അവശിഷ്ടങ്ങൾ കാണുന്നതിന് മുമ്പ് ഇവിടെ നിന്ന് മറ്റൊരു മൈൽ നടക്കണം.

## അവലംബം

### ഗ്രന്ഥസൂചി

* 

വർഗ്ഗം:ബീഹാറിലെ കോട്ടകൾ
ക്രൈസ്റ്റ്‌ചർച്ച് മുസ്ലീംപള്ളികളിൽ നടന്ന വെടിവയ്പ്പ്

2019 മാർച്ച് 15 -ന് ന്യൂസിലാന്റിലെ ക്രൈസ്റ്റ്‌ചർച്ചിൽ അൽനൂർ പള്ളിയിലും ലിൻവുഡ് ഇസ്ലാമിൿ സെന്ററിലും ജുമാ നമസ്കാരത്തിനിടെ വെള്ള അധീശത്വവാദികൾ ഏകോപിപ്പിച്ചപ്രകാരം നടത്തിയ വെടിവയ്പ്പിനെയാണ് **ക്രൈസ്റ്റ്‌ചർച്ച് മുസ്ലീംപള്ളികളിൽ നടന്ന വെടിവയ്പ്പ് (Christchurch mosque shootings‌)** എന്നതുകൊണ്ട് വിവക്ഷിക്കുന്നത്. ഈ സംഭവത്തിൽ ചുരുങ്ങിയത് 49 ആൾക്കാരോളം കൊല്ലപ്പെടുകയും മറ്റു 40 പേർക്ക് പരിക്കേൽക്കുകയും ചെയ്തു. ഇതോടനുബന്ധിച്ച് മൂന്നുപേരെ അറസ്റ്റുചെയ്തു. പ്രധാനമന്ത്രി ജസീന്ത അർഡേണും മറ്റു രാജ്യങ്ങളും ഇതിനെയൊരു തീവ്രവാദി ആക്രമണം എന്നാണ് വിശേഷിപ്പിച്ചത്. ഓസ്ത്രേലിയക്കാരനായ ബ്രെന്റൺ റ്റാരന്റ് ആണ് വെടിവച്ചതെന്ന് ABC ന്യൂസ് റിപ്പോർട്ട് ചെയ്തു. 
## ആക്രമണങ്ങൾ
### അൽ നൂർ പള്ളി
15 മാർച്ച് 2019 ന് ഉച്ചക്ക് 1:40 നാണ് അക്രമി റിക്കാർട്ടണിലെ അൽ നൂർ മസ്ജിദിൽ വെടിവെപ്പ് തുടങ്ങുന്നത്. 1:41ന് പോലീസിന് വിവരം കിട്ടി. 300 നും 500 നും ഇടയിൽ ഉള്ള വിശ്വാസികളായിരുന്നു ജുമുഅ നമസ്കാരത്തിനായി പള്ളിയിൽ ആ സമയത്ത് ഉണ്ടായിരുന്നത്. ഒരു തോക്കുധാരി ഓടിപ്പോകുന്നത് കണ്ടതായി പള്ളിയുടെ ഒരു അയൽക്കാരൻ മാധ്യമപ്രവർത്തകരോട് പറഞ്ഞു.

പള്ളിയിലേക്ക് പോകുന്നത് മുതൽ ആക്രമണമടക്കം തിരിച്ച് പോകുന്നത് വരെയുള്ള 17 മിനിറ്റ് ചിത്രീകരിക്കുകയും ഫേസ്ബുക്കിൽ തത്സമയം പ്രക്ഷേപണം ചെയ്യുകയും ചെയ്തിരുന്നു. വെടിവെപ്പിന് മുമ്പ് അക്രമി ചില ഗാനങ്ങൾ ("ബ്രിട്ടീഷ് ഗ്രനേഡിയേഴ്സ്" എന്ന ബ്രിട്ടീഷ് മിലിട്ടറി ഗാനം, ബോസ്നിയൻ കൂട്ടക്കൊലയുടെ ഉത്തരവാദിയായ റഡോവാൻ കരാജിച്ചിനെ പുകഴ്ത്തുന്ന സെർബിയൻ ഗാനം എന്നിവ) പ്രക്ഷേപണം ചെയ്തിരുന്നു. പള്ളിക്കുള്ളിലും പട്ടാളമ്യൂസിക് ആലപിച്ചിരുന്നതായി ദൃക്സാക്ഷികൾ പറയുന്നുണ്ട്. 
പള്ളിയുടെ വാതിലിൽ അക്രമിയെ **ഹലോ ബ്രദർ** എന്ന് അഭിസംബോധന ചെയ്ത ഒരു വിശ്വാസിയായിരുന്നു അദ്ദേഹത്തിന്റെ ആദ്യ ഇര

ഏതാനും മിനിറ്റുകൾ കൊണ്ട് പള്ളിയിലുണ്ടായിരുന്ന ആളുകൾക്ക് നേരെ തുരുതുരെ വെടിവെക്കുകയായിരുന്നു. വാതിലിനടുത്ത് വെച്ച് മൂന്ന് പേരെയും പള്ളിക്കുള്ളിൽ വെച്ച് നിരവധി പേരെയും കൊല ചെയ്തു. ഇരകളെ സ്തബ്ധരാക്കാൻ അദ്ദേഹത്തിന്റെ ഒരു ആയുധത്തിൽ ഘടിപ്പിച്ചിട്ടുള്ള ഒരു സ്ട്രോബ് ലൈറ്റ് ഉപയോഗിച്ചു. ആക്രമണത്തിനിടെ, നഈം റാഷിദ് അക്രമിയെ തിരിച്ചടിക്കുകയുണ്ടായെങ്കിലും, വെടിയേറ്റ അദ്ദേഹം പിന്നീട് മരണപ്പെട്ടു. 
പള്ളിയിൽ നിന്ന് പുറത്തിറങ്ങിയ അക്രമി പുറത്തുണ്ടായിരുന്ന ആളുകളുടെ നേരെയും വെടിയുതിർത്തു. വാഹനത്തിൽ പോയി മറ്റൊരു തോക്ക് എടുത്ത് തിരിച്ച് പള്ളിയിലേക്ക് വന്ന് വീണ്ടും അക്രമം നടത്തി. പുറത്തിറങ്ങി നടപ്പാതയിലുണ്ടായിരുന്ന ഒരു സ്ത്രീയെക്കൂടി വധിച്ച് തന്റെ കാറിൽ അതിവേഗം രക്ഷപ്പെട്ടു

## ഇവയും കാണുക
*Islam in New Zealand
*List of massacres in New Zealand
*List of terrorist incidents in March 2019
*Right-wing terrorism

## അവലംബം

## പുറത്തേക്കുള്ള കണ്ണികൾ

*"The Great Replacement" Manifesto 

വർഗ്ഗം:തീവ്രവാദം
സെയിന്റ് യൂലാലിയ (വാട്ടർഹൗസ് പെയിന്റിംഗ്)

1885-ൽ ഇംഗ്ലീഷ് ചിത്രകാരനായ ജോൺ വില്യം വാട്ടർഹൗസ് ചിത്രീകരിച്ച പ്രീ-റാഫേലൈറ്റ് രീതിയിലുള്ള ഒരു എണ്ണച്ചായാചിത്രമാണ് **സെയിന്റ് യൂലാലിയ.** മെറിഡയിലെ യൂലാലിയയുടെ മരണശേഷമുള്ള രംഗം വാട്ടർഹൗസ് ചിത്രീകരിച്ചിരിക്കുന്നു. നിലവിൽ ഈ ചിത്രം ടേറ്റ് ബ്രിട്ടനിൽ സൂക്ഷിച്ചിട്ടുണ്ട്.

## ചരിത്രം
വാട്ടർഹൗസിൻറെ അസാധാരണമായ ചിത്രങ്ങളിലൊന്നായതിനാൽ തന്നെ ഏറ്റവും ശ്രദ്ധേയമായ എണ്ണച്ചായചിത്രങ്ങളിലൊന്നാണിത്. യൂലാലിയ 12-14 പ്രായമുള്ള ഭക്തിയുള്ള ഒരു ക്രിസ്തീയ കന്യക ആയിരുന്നു. 12 വയസ്സുള്ള ഏകാകിനിയായ ഒരു പെൺകുട്ടിയായി അവളുടെ നഗ്നമായ മൃതശരീരത്തിലെ മാംസത്തെ മൂടിയിരുന്ന മഞ്ഞിനെ മാറ്റി വാട്ടർ ഹൌസ് ചിത്രീകരിച്ചിരിക്കുന്നു.

ഐതിഹ്യപ്രകാരം,  ഈ വിശുദ്ധയുടെ നഗ്നത മറയ്ക്കാനുള്ള വസ്ത്രമായി മഞ്ഞിനെ ദൈവം അയച്ചതാകാൻ സാധ്യതയുണ്ടെന്ന് വിശ്വസിക്കപ്പെടുന്നു. പ്രാവ്, ദുഃഖിതരായ ജനക്കൂട്ടത്തിനിടയിലൂടെ മുകളിൽ നിന്ന് പറന്നിറങ്ങുന്നു. യൂലാലിയയുടെ ആത്മാവ് സ്വർഗത്തിലേക്ക് പറന്നുയർന്നതായി ഇത് സൂചിപ്പിക്കുന്നു. ഒരുപക്ഷെ അവളുടെ വായിൽ നിന്നു പറന്നു പുറത്തു വന്നതാകാമെന്നും പറയപ്പെടുന്നു.

## അവലംബം


## കൂടുതൽ വായനയ്ക്ക്
*.
*.
*Noakes, Aubrey, *Waterhouse. John William Waterhouse*, Chaucer Press, 2004.
*.
*Trippi, Peter, *J.W. Waterhouse*, Phaidon Press, 2005.

## പുറം കണ്ണികൾ

*''St Eulalia'' at Tate 
*''St Eulalia'' at JohnWaterhouse.com.
*John William Waterhouse.net  
*John William Waterhouse (The Art and Life of JW Waterhouse) 
*John William Waterhouse (Comprehensive Painting Gallery) 
*John William Waterhouse Style and Technique
*Waterhouse at Tate Britain 
*Ten Dreams Galleries
*John William Waterhouse in the "History of Art" 
* Butler's Lives of the Saints – Saint Eulalia of Mérida from catholicforum

വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
വർഗ്ഗം:ടേറ്റ് ഗാലറികളിലെ ശേഖരം
ഇസ്‌ലാമിക വസ്ത്രധാരണ രീതി

ഇസ്‌ലാമിന്റെ നിർദ്ദേശങ്ങൾക്കനുസരിച്ച് വസ്ത്രം ധരിക്കുന്നതിനെയാണ് ഇസ്‌ലാമിക വസ്ത്രധാരണരീതി എന്നറിയപ്പെടുന്നത്. ഇസ്‌ലാമികനിർദ്ദേശങ്ങളുടെ അടിസ്ഥാനത്തിലാണെങ്കിലും പ്രാദേശികവും സാംസ്കാരികവും സാമൂഹികവുമായ സ്വാധീനങ്ങൾക്കനുസരിച്ച് വൈവിധ്യമേറിയതാണ്. നിർബന്ധമായും മറക്കപ്പെടേണ്ട ഭാഗങ്ങൾ എന്ന് നിർദ്ദേശിക്കപ്പെട്ടവ മറക്കപ്പെടുന്ന ഏത് വസ്ത്രധാരണരീതിയും ഇസ്‌ലാമിക വസ്ത്രധാരണരീതിയുടെ കീഴിൽ വരും.

സ്ത്രീകൾക്കും പുരുഷമാർക്കും വ്യത്യസ്തമായ മാർഗനിർദ്ദേശങ്ങളാണ് ഇസ്‌ലാം വസ്ത്രധാരണത്തിന്റെ കാര്യത്തിൽ നൽകുന്നത്. സ്ത്രീകൾക്കുള്ള നിർദ്ദേശങ്ങളുടെ സാങ്കേതികനാമം ഹിജാബ് എന്നതാണ്. മുഖവും മുൻകൈയും ഒഴികെയുള്ളവ അന്യരുടെ സാന്നിദ്ധ്യത്തിൽ പുറത്തുകാണിക്കരുതെന്നാണ് സ്ത്രീകൾക്കുള്ള നിയമമെങ്കിൽ , കാൽമുട്ടിനും പൊക്കിളിനുമിടയിലുള്ള ഭാഗം മറയ്ക്കണമെന്നാണ് പുരുഷന്മാർക്കുള്ള നിർദ്ദേശം   . ഖുർആൻ, ഹദീഥ് എന്നീ ഉറവിടങ്ങളാണ് ഇത്തരം നിയമങ്ങളുടെ അടിത്തറ. 
## ഹിജാബ്

മറ എന്നർത്ഥം വരുന്ന ഹിജാബ് (  ) എന്ന സാങ്കേതിക പദം പൊതുവെ സ്ത്രീകൾക്ക് വസ്ത്രധാരണവുമായി ബന്ധപ്പെട്ടാണ് അറിയപ്പെടുന്നത്. വിശ്വാസികൾ ഇതിനെ നിർബന്ധമായ കല്പനയായി കണക്കാക്കുന്നു. വ്യക്തിയുടെ പവിത്രത കാത്തുസൂക്ഷിക്കലും തുറിച്ചുനോട്ടം ഒഴിവാക്കലും ഹിജാബിന്റെ പ്രധാന ഉദ്ദേശ്യങ്ങളായി ഉന്നയിക്കപ്പെടുന്നു. 

1990-കൾക്ക് ശേഷം മുസ്ലിം രാഷ്ട്രങ്ങളിൽ പാശ്ചാത്യവേഷവിധാനങ്ങൾക്ക് പ്രചാരം കൂടിവന്നതോടെ ഹിജാബ് വീണ്ടും ചർച്ചാവിഷയമായി മാറി. പാശ്ചാത്യസ്വാധീനത്തിൽ നിന്ന് മുസ്‌ലിംകളെ മോചിപ്പിക്കാൻ മതപണ്ഡിതർ ഹിജാബിനെ പ്രതീകമായി ഉയർത്തിക്കാട്ടുകയായിരുന്നു.

## ഹിജാബ് ഓരോ രാജ്യങ്ങളിൽ
[ലഘുചിത്രം| [അഫ്ഗാനിസ്താൻ|അഫ്ഗാനിസ്ഥാനിലെ സ്ത്രീകൾ ആർട്ട് വിദ്യാർത്ഥികൾ. ]]
[ലഘുചിത്രം| ഹിജാബ്-ധരിച്ച് ബംഗ്ലാദേശി സ്ത്രീകൾ ഒരു ഡിപ്പാർട്ട്മെന്റ് സ്റ്റോർ ബ്ലോഗേഴ്സ് [കോമില്ല|ചൊമില്ല , ബംഗ്ലാദേശ് . ]]
[ലഘുചിത്രം| [ജക്കാർത്ത|ജക്കാർത്തയിലെ ഇസ്തിഖ്ലാൽ പള്ളിയിൽ മുസ്ലിം പെൺകുട്ടികൾ ]]
വിവിധ രാജ്യങ്ങളിൽ ഹിജാബ് വിവിധ നിയമ, സാംസ്കാരിക നിലകൾ ഉണ്ട്.  ഹിജാബ് (ഒരു മുസ്ലീം ശിരോവസ്ത്രം , അക്ഷരാർത്ഥത്തിൽ അറബിക്ക് "), പൊതു സ്കൂളുകളിലോ സർവകലാശാലകളിലോ ഗവൺമെന്റ് കെട്ടിടങ്ങളിലോ ഏതെങ്കിലും മതപരമായ ചിഹ്നങ്ങളെ ധരിപ്പിച്ച രാജ്യങ്ങളുണ്ട്. 

## അവലംബങ്ങൾ

വർഗ്ഗം:Pages with unreviewed translations
വർഗ്ഗം:ഇസ്ലാമിക നിയമങ്ങൾ
മർസിയ ഫർഹാന

ബംഗ്ലാദേശി കലാകാരിയാണ് **മർസിയ ഫർഹാന**. ദാദ, ഫ്ളക്സസ്, സിറ്റുവേഷനിസ്റ്റ് ഇൻറർനാഷണലെ എന്നിവയുടെ കലാചരിത്രവുമായി ബന്ധപ്പെട്ടാണ് മർസിയ ഫർഹാനയുടെ താത്പര്യങ്ങൾ തുടങ്ങുന്നത്. പെയിൻറിംഗ്, പ്രതിഷ്ഠാപനങ്ങൾ, പ്രദർശനങ്ങൾ, വിഡിയോ പ്രതിഷ്ഠാപനങ്ങൾ എന്നിവയിലധിഷ്ഠിതമാണ് അവരുടെ സൃഷ്ടികൾ.
## പുരസ്കാരങ്ങൾ
* ലണ്ടൻ യൂണിവേഴ്സിറ്റി ഓഫ് ആർട്സിലെ ഇനോവേഷൻ പുരസ്ക്കാരം(2014) 
## കൊച്ചി മുസിരിസ് ബിനാലെ 2018
ലഘുചിത്രം|'ഇക്കോസൈഡ് ആൻഡ് ദി റൈസ് ഓഫ് ഫ്രീഫാൾ '
**ഇക്കോസൈഡ് ആൻഡ് ദി റൈസ് ഓഫ് ഫ്രീഫാൾ** എന്ന പ്രതിഷ്ഠാപനമാണ് ബിനലെയിൽ അവതരിപ്പിച്ചത്. പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലായിരുന്നു പ്രദർശനം. കേരളം അനുഭവിച്ച  വലിയ പ്രളയത്തിൻറെ നേർക്കാഴ്ചയാണ് ഫർഹാനയുടെ ഈ പ്രതിഷ്ഠാപനം. ഫ്രിഡ്ജ്, അലമാര, ടിവി, വാഷിംഗ് മെഷീൻ തുടങ്ങി എല്ലാം തല കീഴായി തൂങ്ങിക്കിടക്കുന്നു. മേൽക്കൂരയിൽ നിന്നും ഉരുക്ക് കയർ ഉപയോഗിച്ചാണ് ഇത് സാധ്യമാക്കിയത്. മനുഷ്യൻ പ്രകൃതിയോട് എങ്ങനെ പെരുമാറുന്നുവോ അതു തന്നെ തിരിച്ചും പ്രതീക്ഷിക്കാമെന്നാണ് ഫർാനയുടെ അഭിപ്രായം. . ചരിത്രത്തിൻറെ പരിണാമസന്ധിയിൽ പെട്ട് പോയി താഴേക്ക് പതിക്കുന്ന മനുഷ്യകുലത്തെയാണ് തലകീഴായി കിടക്കുന്ന ഗൃഹോപകരണങ്ങൾ സൂചിപ്പിക്കുന്നത്. തത്ത്വദീക്ഷയില്ലാതെ ഭൂമിയെ ചൂഷണം ചെയ്യുന്നതു കൊണ്ടുള്ള ദൂഷ്യഫലങ്ങളാണ് ഈ പ്രതിഷ്ഠാപനം വിവരിക്കുന്നത്.

## അവലംബം


വർഗ്ഗം:കലാകാരികൾ
വർഗ്ഗം:കൊച്ചി-മുസിരിസ് ബിനാലെ 2018
വാട്ട്സ്ക്കി

**ജോർജ്ജ് വാട്ട്സ്കി** (ജനനം:  സെപ്റ്റംബർ 15, 1986) അമേരിക്കൻ സംഗീതജ്ഞൻ, ഗാനരചയിതാവ്, റെക്കോർഡ് നിർമ്മാതാവ്, കവി, എഴുത്തുകാരൻ എന്നീ നിലകളിൽ അറിയപ്പെടുന്ന വ്യക്തിയാണ്. 

## ആദ്യകാലജീവിതം
കാലിഫോർണിയയിലെ സാൻ ഫ്രാൻസിസ്കോയിൽ 1986 സെപ്റ്റംബർ 15 ന്,  ഒരു ലൈബ്രേറിയനായ ക്ലെയർ ഇ. (മുമ്പ്, മില്ലർ), സൈക്കോതെറാപ്പിസ്റ്റ് പോൾ നോർമൻ വാട്‌സ്കി എന്നിവരുടെ പുത്രനായി ജോർജ്ജ് വിർഡൻ വാട്ട്‌സ്കി ജനിച്ചു.  

## അവലംബം
വർഗ്ഗം:ജീവിച്ചിരിക്കുന്നവർ
വർഗ്ഗം:1986-ൽ ജനിച്ചവർ
നീലവര

ഇന്ത്യയിലെ കർണാടക സംസ്ഥാനത്തിലെ ഉഡുപ്പി ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് **നീലവര** (Kannada: ನೀಲಾವರ) ബ്രഹ്മവാറിൽ നിന്ന് ഏഴ് കിലോമീറ്റർ അകലെയും എൻഎച്ച് 17 ലും കുൻജാലിൽ നിന്ന് 3 കിലോമീറ്ററിലും ബ്രഹ്മവർ മുതൽ ഹെബ്രി വരെയുള്ള പാതയിലും വടക്ക് സീത നദിക്ക് തെക്ക് കുഞ്ജാൽ ഗ്രാമത്തിനും ഇടയിലും ആണ് നീലവാര സ്ഥിതി ചെയ്യുന്നത്. തുടക്കത്തിൽ നീരാവാര ആയിരുന്ന നാമം (വെള്ളത്താൽ ചുറ്റപ്പെട്ട കന്നഡയിൽ നീരു) പിന്നീട് നീലവര എന്നു അറിയപ്പെടാൻ തുടങ്ങി.
## പുറം കണ്ണികൾ
* Neelavara link in the press Nilavara 
* Shri Mahishamardini Temple official website http://www.shreekshethraneelavara.net 
* Details about Goshale http://www.pejavara.org/neelavaragoshale.htm 
* Details about Neelavara Dam http://www.nabard.org/ridf/success_karnataka.asp 
* Map of Bavali Kudru in WikiMap http://wikimapia.org/927267/
* Neelavara temple contact details: 0820 - 2561854 / Ragavendra - 9448197097
* Shri Sharada Sabha Bhavana, Madhyasthara Bettu : Contact Mr Sakharama Madhyastha +91 9448858679 https://goo.gl/maps/cT9EM47tDd62
ട്രെബിസോണ്ഡ് സാമ്രാജ്യം

ട്രെബിസോണ്ഡ് സാമ്രാജ്യം അഥവാ ട്രെബിസൂണ്ഡൈൻ സാമ്രാജ്യം മധ്യ കാലഘട്ടത്തിലെ അനറ്റോളിയയിലെ ഒരു പോണ്ടിക് ഗ്രീക്ക് രാജ്യമായിരുന്നു. 13 മുതൽ 15 വരെ നൂറ്റാണ്ടുകളിൽ അഭിവൃദ്ധി പ്രാപിച്ച ബൈസന്റൈൻ സാമ്രാജ്യത്തിന്റെ പിൻഗാമിയായ മൂന്ന് റംപ് സംസ്ഥാനങ്ങളിൽ ഒന്നായിരുന്നു ഇത്. അനറ്റോലിയയുടെ (പോണ്ടസ്) വടക്കുകിഴക്കൻ മൂലയും തെക്കൻ ക്രിമിയയും ഇതിൽ ഉൾപ്പെടുന്നു. കോൺസ്റ്റാന്റിനോപ്പിളിനെ പുറത്താക്കുന്നതിന് ഏതാനും ആഴ്ചകൾക്കുമുമ്പ് അലക്സിയോസ് കൊംനെനോസ് കമാൻഡർ ചൽദിയയിലും പഫ്ലാഗോണിയയിലും  ജോർജിയൻ പര്യവേഷണത്തിനുശേഷം 1204-ൽ സാമ്രാജ്യം രൂപപ്പെട്ടു.
## കുറിപ്പുകൾ

## അവലംബം

## ഉറവിടങ്ങളും ഗവേഷണവും

### പ്രാഥമിക ഉറവിടങ്ങൾ
* Basilios Bessarion, *The praise of Trebizond*
* Michael Panaretos, *Chronicle*

### ദ്വിതീയ ഉറവിടങ്ങൾ
* Anthony Bryer & David Winfield, *The Byzantine Monuments and Topography of the Pontos* (DOS. XX), vol. 1–2, Washington, 1985.
* Anthony Bryer, *Peoples and Settlement in Anatolia and the Caucasus, 800–1900*, Variorum collected studies series, London, 1988.
* 
* Jakob Philipp Fallmerayer, *Geschichte des Kaiserthums Trapezunt* (Munich, 1827–1848)
* George Finlay, *The History of Greece, from Its Conquest by the Crusaders to Its Conquest by the Turks, and of the Empire of Trebizond: 1204–1461*. Edinburgh: Blackwood, 1851.
* Émile Janssens. *Trébizonde en Colchide*. Bruxelles: Presses universitaires de Bruxelles, 1969,
* Sergei Karpov, *L' impero di Trebisonda, Venezia, Genova e Roma, 1204–1461*. Rapporti politici, diplomatici e commerciali. Roma, 1986.
* Sergei Karpov, *Трапезундская империя и западноевропейские государства, 1204–1461*. ("The Empire of Trebizond and the nations of Western Europe, 1204–1461".) Moscow, 1981.
* Sergei Karpov, *История Трапезундской империи* ("A history of the empire of Trebizond"). Saint Petersburg, 2007.
* William Miller, *Trebizond: The Last Greek Empire,* (1926; repr. Chicago: Argonaut Publishers, 1968)
* Donald Queller, Thomas F. Madden, *The Fourth Crusade: The Conquest of Constantinople*, University of Pennsylvania Press, Philadelphia, 2nd ed., 1997. 
* 
* Rustam Shukurov, *Великие Комнины и Восток (1204—1461)* ("The Megas Komnenos and the Orient (1204–1461)"). Saint Petersburg, 2001, 446 pp (in Russian), 
* Levan Urushadze, *The Comnenus of Trabizond and the Bagrationi dynasty of Georgia.* — J. "Tsiskari", Tbilisi, No 4, 1991, pp.&nbsp;144–148: in Georgian.
* Fyodor Uspensky, From the history of the Empire of Trabizond (*Ocherki iz istorii Trapezuntskoy Imperii*), Leningrad, 1929 (in Russian).
* 
* 

### കൂടുതൽ വായനയ്ക്ക്
*
*

## ബാഹ്യ ലിങ്കുകൾ
* 

വർഗ്ഗം:ക്രിമിയയുടെ ചരിത്രം
പാൻസി

ഉദ്യാനസസ്യമായി കൃഷിചെയ്തുവരുന്ന വലിയ-പൂക്കളുള്ള ഒരു ഹൈബ്രിഡ് സസ്യമാണ് **പാൻസി**. ഇത് വിയോള ജനുസ്സിൽപ്പെട്ട **മെലിനിയം** ("the pansies"), പ്രത്യേകിച്ച് വിയോള ട്രൈകളർ ഹാർട്ട്സീസ് എന്നറിയപ്പെടുന്ന യൂറോപ്പ്, പടിഞ്ഞാറൻ ഏഷ്യ എന്നിവിടങ്ങളിലെ വന്യയിനങ്ങളിൽ അറിയപ്പെടുന്ന പല സ്പീഷീസുകളുടെ സങ്കരയിനമാണ്.

## ചിത്രശാല

File:YA-Viola.jpg|Pansies showing typical facial markings
File:Unknown flower-9.jpg|Pansies in a garden displaying foliage, markings, and buds
File:P-ANSIES.jpg|Yellow pansies
File:Pansy-1.jpg|Hybrid pansy
File:Pansy-2.jpg|Hybrid pansy
File:Pink Viola cultivar, with deepr tone at petal centres.jpg|Hybrid pansy
File:Pansy-5.jpg|Hybrid pansy
File:Pansy-6.jpg|Hybrid pansy
File:Laitche-P003.jpg
File:Pensée.JPG
File:Angiosperms in iran گلها و گیاهان گلدار ایرانی 36.jpg
File:Colourful Viola flower 3.jpg
File:Pansy “Frizzle Sizzle Yellow Blue Swirl,” Phipps Conservatory, 2015-03-25, 01.jpg
File:Flower in Ramnicu Valcea zoo.jpg
File:Domašno cvekje Rogačevo (96).JPG
File:Triclor Viola cultivar in Texas A&M University Horticultural Garden.jpg
File:Blue and yellow flowers.jpg
File:Multi-color Viola cultuivar, with fringed white petals, and yellow centre.jpg


## അവലംബം

* Remember Flower By Faces, But Not Humans. "The Milwaukee Sentinel." September 15, 1929. P. 12.

## പുറം കണ്ണികൾ

* PansyFlowers.com , information about pansies

വർഗ്ഗം:ഉദ്യാന സസ്യങ്ങൾ
സേതു ലക്ഷ്മി

**സേതു ലക്ഷ്മി** ഒരു ഇന്ത്യൻ നടി ആണ്. മലയാള സിനിമ ടെലിവിഷൻ രംഗത്തു വളരെ സജീവമാണ് സേതു ലക്ഷ്മി. 

## സ്വകാര്യ ജീവിതം
കേരളത്തിലെ തിരുവനന്തപുരം സ്വദേശിയാണ് സേതുലക്ഷ്മി.  സേതുലക്ഷ്മിയുടെ ഭർത്താവ് ഒരു നാടക നടനും , മേക്കപ്പ് കലാകാരനുമാണ് .  1963 ൽ നടന ഭുഷൻ പൂർത്തിയാക്കി.  സേതുലക്ഷ്മിക്കു മൂന്ന് പെൺമക്കളും ഒരു മകനുമുണ്ട്.  മകൾ ലക്ഷ്മി ഒരു നാടക കലാകാരിയാണ്, മകൻ കിഷോർ നാടക മിമിക്രി കലാകാരനുമാണ്. ഏഷ്യാനെറ്റിലെ  കോമഡി-അധിഷ്ഠിത പ്രോഗ്രാമായ *കോമഡി എക്സ്പ്രസിലെ  ബോയ്സ് ടീമിലെ അംഗമാണ്* കിഷോർ .  അവരുടെ  സ്വന്തമായി ട്രുപ്പാണ് ചിറയിൻകീഴ് അനുഗ്രഹ.  

## അഭിനയ ജീവിതം
1990 ൽ ശ്രീ KG ജോർജ് സംവിധാനം ചെയ്ത 'ഈ കണ്ണി കൂടി ' എന്ന ചിത്രത്തിൽക്കൂടി ആണ് അരങ്ങേറ്റം.

2006 ൽ ദൂരദർശനിൽ സംപ്രേഷണം ചെയ്ത ബാലചന്ദ്രൻ മേനോന്റെ ' *സൂര്യോദയം*'  എന്ന സീരിയലിലൂടെയാണ് സേതുലക്ഷ്മി ഈരംഗത്ത് അരങ്ങേറ്റം കുറിച്ചത്.   സത്യൻ അന്തിക്കാടിന്റെ *[[രസതന്ത്രം (ചലച്ചിത്രം)|രസതന്ത്രം]]* , *[[വിനോദയാത്ര (ചലച്ചിത്രം)|വിനോദയാത്ര]]* , *[[ഭാഗ്യദേവത]]* എന്നീ ചിത്രങ്ങളിൽ അഭിനയിച്ചു.  ഈ *[[ഈ കണ്ണി കൂടി|കണ്ണി കൂടി]]* , *[[ലെഫ്റ്റ് റൈറ്റ്  ലെഫ്റ്റ്]]*  , *[[ഹൗ ഓൾഡ് ആർ യൂ ?|ഹൌ ഓൾഡ് ആർ യു]]* , *[[36 Vayadhinile|36]]* *വയദിനൈലെ*  , *[[Utopiayile Rajavu|ഉട്ടോപ്യയിലെ  രാജാവ്]]* .    മഞ്ജു വാര്യരുടെ ഹൌ ഓൾഡ് ആർ യു എന്ന സിനിമയിൽ മികച്ച പ്രകടനം കാഴ്ചവെയ്ക്കുകയും ചെയ്തു. സേതുലക്ഷ്മി ഹൌ ഓൾഡ് ആർ യു  തമിഴ് റീമേക്കിൽ 36 വയദിനിലെ  ജ്യോതികയുടെ കൂടെ അരങ്ങേറ്റം നടത്തി .

രണ്ട് വിഭാഗങ്ങളിലായി നാല് തവണ സംസ്ഥാന പുരസ്കാരങ്ങൾ നേടി.  *[[ഹൗ ഓൾഡ് ആർ യൂ ?|ഹൗ ഓൾഡ് ആർ യു]]* എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള കേരള സംസ്ഥാന ചലച്ചിത്ര  പുരസ്കാരം  സേതുലക്ഷ്മിക്ക് ലഭിച്ചു . 

മൂന്നുമണ്ണിയിലെ *അപ്പാച്ചിയമ്മ* , *അളിയാൻ VS അളിയാനിലെ രത്നമ്മ* , *മോഹക്കടലിനലെ*  എന്നീ  സീരിയലുകളിൽ കഥാപാത്രങ്ങൾ വളരെ ശ്രേദ്ധേയമാണ്.    

## ടെലിവിഷൻ

## അവാർഡുകൾ

### കേരള സംസ്ഥാന തിയറ്റർ അവാർഡുകൾ

* മികച്ച നടി - ഭാഗ്യജാതഗം 
* മികച്ച സഹനടി - മാങ്കോലങ്ങൾ 
* മികച്ച സഹനടി - ചിന്നപ്പ 
* മികച്ച നടി - ദ്രാവിഡവൃത്തം 

### [[കേരളസംസ്ഥാന ചലച്ചിത്രപുരസ്കാരം|കേരള സംസ്ഥാന ചലച്ചിത്ര പുരസ്കാരം]]

* 2015- കേരള സംസ്ഥാന ചലച്ചിത്ര പുരസ്കാരം രണ്ടാമത്തെ മികച്ച നടി -  ഹൌ ഓൾഡ് ആർ യു  

### ഏഷ്യാവിവിഷൻ അവാർഡ്

* 2014-മികച്ച സഹനടി -  ഹൗ ഓൾഡ് ആർ യു  

### ഏഷ്യാനെറ്റ് ഫിലിം അവാർഡ്

* 2017-മികച്ച സഹനടി- *[[പുലിമുരുകൻ|പുലിമുരുഗൻ]]* 

## സിനിമകൾ

## References


## External links

* 
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:Pages with unreviewed translations
ജോർജ് ഈഡൻ

കേരളത്തിൽ നിന്നുള്ള  കോൺഗ്രസ് നേതാവായിരുന്നു **ജോർജ് ഈഡൻ** (1953-2003) എറണാകുളത്ത് നിന്ന് 
ലോക്സഭയിലും നിയമസഭയിലും അംഗമായും പ്രവർത്തിച്ചു. ഹൈബി ഈഡൻ മകനാണ്

## ജീവിതരേഖ
എറണാകുളം ജില്ലയിലെ കടമക്കുടി എന്ന ഗ്രാമത്തിൽ അമ്പാട്ട് മാത്യുവിൻ്റെയും അന്നമ്മയുടേയും മകനായി 1953 നവംബർ ഏഴിന് ജനിച്ചു. ബി.എസ്.സി.എൽ.എൽ.ബിയാണ് വിദ്യാഭ്യാസ യോഗ്യത. പ്രാഥമിക വിദ്യാഭ്യാസത്തിന് ശേഷം എറണാകുളം സെൻ്റ് ആൽബർട്ട്സ് കോളേജിൽ നിന്ന് ബിരുദവും എറണാകുളം ലോ കോളേജിൽ നിന്ന് നിയമബിരുദവും നേടി. എറണാകുളം എം.പിയായിരിക്കെ 2003 ജൂലൈ 26ന് അന്തരിച്ചു.

## രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി-യുവജന പ്രസ്ഥാനങ്ങളിലൂടെ  പൊതുരംഗത്ത്. 1980-ൽ കെ.എസ്.യുവിൻ്റെ സംസ്ഥാന സെക്രട്ടറിയായും യൂത്ത് കോൺഗ്രസ് സംസ്ഥാന സമിതി അംഗമായും 1987-ൽ യു.ഡി.എഫിൻ്റെ എറണാകുളം ജില്ലാ കൺവീനറായും പ്രവർത്തിച്ചു.

1991, 1996 വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ എറണാകുളത്ത് നിന്ന് നിയമസഭാംഗമായും
1998, 1999 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ എറണാകുളത്ത് നിന്ന് തന്നെ ലോക്സഭാംഗമായും തിരഞ്ഞെടുക്കപ്പെട്ടു.

## സ്വകാര്യ ജീവിതം
ഭാര്യ : റാണി
ഒരു മകനും ഒരു മകളും

## തിരഞ്ഞെടുപ്പുകൾ

## അവലംബം
ശിൽപ്പാ ഗുപ്ത

ഒരു ഭാരതീയ ചിത്രകലാകാരിയാണ് **ശിൽപ്പാ ഗുപ്ത** (ജനനം. 1976). മുംബൈ കേന്ദ്രീകരിച്ച് പ്രവർത്തിക്കുന്നു.
## ജീവിതരേഖ
മുംബൈയിൽ ജനനം. ജെ.ജെ. സ്കൂൾ ഓഫ് ആർട്സിൽ പഠിച്ചു. കാണികൾക്കു പങ്കെടുക്കാവുന്ന ഇൻസ്റ്റലേഷനുകളാണ് ശിൽപ്പ സൃഷ്ടിക്കുന്നത്.
## പ്രദർശനങ്ങൾ
ഗോതെബോർഗ് ബയനിയൽ(2017, 2015), ഹവാന ബയനിയൽ(2015, 2006), എട്ടാം ബർലിൻ ബിനാലെ(2014), ഷാർജാ ബിനാലെ(2013), ന്യൂ മ്യൂസിയം ട്രിയനിൽ(2009), ബിനാലെ ഡെ ലിയോൺ(2009), ഗ്വാങ്ഷു ബിനാലെ(2008), യോക്കോഹാമ ട്രിനലെ(2008), ലിവർപൂൾ ബയനിയൽ(2006), കൊച്ചി മുസിരിസ് ബിനാലെ 2018 എന്നിവയിലും ഓക്ക്‌ലാന്റ്, സെവിൽ, സിയോൾ, ഹവാന, സിഡ്നി, ഷ്ങ്ഹായി ബിനലെകളിലും പങ്കെടുത്തിട്ടുണ്ട്.   
## കൊച്ചി മുസിരിസ് ബിനാലെ 2018
ലഘുചിത്രം|ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ്, കാണുന്നവർ
ലഘുചിത്രം|ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ്
ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ് എന്ന ശബ്ദ പ്രതിഷ്ഠാപനമാണ് അവതരിപ്പിച്ചത്. കവിതത്താൾ തുളച്ചു നിൽക്കുന്ന നൂറു കുന്തങ്ങളിൽ വച്ചിരിക്കുന്ന സംസാരിക്കുന്ന നൂറു മൈക്കുകൾ ഈ സൃഷ്ടിയിലുണ്ട്. ഓരോ മൈക്കിൽ നിന്നും ഒരേ സമയത്ത് മറ്റൊരു കവിയുടെ വരികൾ പുറപ്പെടും വിധമാണ് ഇത് സജ്ജീകരിച്ചിരിക്കുന്നത്. ഇതിലെ ഓരോ കവിയും അവരവരുടെ കാലങ്ങളിൽ കവിതയുടെ പേരിലും രാഷ്ട്രീയത്തിന്റെ പേരിലും തുറുങ്കിൽ അടയ്ക്കപ്പെട്ടവരാണ്. 

## അവലംബം


വർഗ്ഗം:കലാകാരികൾ
വർഗ്ഗം:1976-ൽ ജനിച്ചവർ
വർഗ്ഗം:കൊച്ചി-മുസിരിസ് ബിനാലെ 2018
നൂർ മഹൽ

പാകിസ്താനിലെ പഞ്ചാബിലെ ബഹവാൽപൂരിൽ സ്ഥിതിചെയ്യുന്ന ഒരു കൊട്ടാരമാണ് **നൂർ മഹൽ**. 1872 ൽ പണികഴിപ്പിച്ച ഈ കൊട്ടാരം ബ്രിട്ടീഷ് രാജ് കാലഘട്ടത്തിൽ, ബഹവാൾപൂർ രാജവംശത്തിന്റെ നവാബുമാരുടെ വകയായിരുന്നു. ഇപ്പോൾ സാജിദ് അലി ഇസാർ, മാലിക് ഫർഹാൻ എന്നിവരുടെ ഉടമസ്ഥതയിലാണ് ഈ കൊട്ടാരം.

## അവലംബം

## പുറം കണ്ണികൾ
* Noor Mahal Bahawalpur - information and pictures 

വർഗ്ഗം:പാകിസ്താനിലെ കെട്ടിടങ്ങളും നിർമ്മിതികളും
തിബൗച്ചിന സെമിഡെക്കാൻഡ്ര

**പ്രിൻസെസ് ഫ്ളവർ, ഗ്ലോറിബുഷ്, ലാസിയാൻഡ്ര** എന്നുമറിയപ്പെടുന്ന ബ്രസീൽ സ്വദേശിയായ **തിബൗച്ചിന സെമിഡെക്കാൻഡ്ര** ഒരു ചെറിയ അലങ്കാര വൃക്ഷം ആണ്. 10 മുതൽ 15 അടി വരെ ഇവ ഉയരത്തിൽ വളരുന്നു. തിബൗച്ചിന സെമിഡെക്കാൻഡ്രയിൽ ഡൈമെറിക് എല്ലാജിട്ടാനിൻ നൊബൊട്ടിനിൻ B അടങ്ങിയിരിക്കുന്നു.

## അവലംബം

വർഗ്ഗം:ബ്രസീലിലെ മരങ്ങൾ
വർഗ്ഗം:അലങ്കാരസസ്യങ്ങൾ
തിബൗച്ചിന ഉർവ്വില്ലിയാന

ബ്രസീലിൽ സ്വദേശിയായ മെലാസ്റ്റൊമാറ്റേസീ കുടുംബത്തിലെ പൂച്ചെടികളുടെ ഒരു സ്പീഷീസാണ് **തിബൗച്ചിന ഉർവ്വില്ലിയാന.** 2-3 മീറ്റർ (7-10 അടി) വീതിയും 3-6 മീറ്റർ (10-20 അടി) വരെ ഉയരം വരുന്ന, പടരുന്ന നിത്യഹരിത കുറ്റിച്ചെടിയാണ് ഇത്. പത്തൊൻപതാം നൂറ്റാണ്ടിലെ ഫ്രഞ്ച് പര്യവേഷകനും ബോട്ടാണിസ്റ്റും ആയ ജൂൾസ് ഡ്യൂമാന്റ് ഡി ഉർവ്വില്ലിയാണ് ഇതിന് നാമകരണം നൽകിയത്.

## അവലംബം

വർഗ്ഗം:ബ്രസീലിലെ മരങ്ങൾ
വർഗ്ഗം:മെലാസ്റ്റൊമാറ്റേസീ
മംഗഫ്

ലഘുചിത്രം| മംഗഫ് കടൽത്തീരം
ലഘുചിത്രം| മംഗാഫിലെ പുതിയ കെട്ടിടങ്ങൾ
ലഘുചിത്രം| മംഗഫ് ബീച്ച്
കുവൈത്തിലെ ഒരു നഗരമാണ് **മംഗഫ്** .  പഴയതും പുതിയതുമായ  വാണിജ്യപരവും മനുഷ്യവാസമുള്ള ഒരു സ്ഥലമാണിത്. 1980 മുതൽ സർക്കാർ ഇവിടെ വീടുകൾ വയ്ക്കുന്നതിനുള്ള അനുമതി നൽകി. ഇപ്പോൾ ഇവിടെ മനുഷ്യവാസമുള്ള ഒട്ടനേകം കെട്ടിടങ്ങളുടെ വലിയ ശേഖരം തന്നെ നിലവിലുണ്ട്. 

വളരെ തിരക്കേറിയ വ്യാപാരസ്ഥാപനങ്ങൾ ഇവിടെ ഉള്ളതുകൊണ്ട്, അവയെ പ്രാദേശികമായി  അൽ അസൈസിയ എന്നാണ് അറിയപ്പെടുന്നത്.  മൊബൈൽ ഫോൺ ഷോപ്പുകളുടെയും കമ്പ്യൂട്ടറുകളുടെയും ഒരുപാട് കടകൾ ഇവിടെയുണ്ട്.  സുൽത്താൻ സെന്റർ ശൃംഖലയുടെ ഒരു ശാഖയും ഇവിടെയുണ്ട്.  കെ.എഫ്.സി , ഹാർഡിസ് , മിനാറ്റ്സ് , സ്റ്റീക്ക് , ബുസ്റ്റാൻ അൽ ടൂർ റെസ്റ്റോറൻറ് തുടങ്ങിയ പ്രശസ്തമായ നിരവധി റെസ്റ്റോറൻറുകളുമുണ്ട്.   

മംഗഫിനെ വിഭജിക്കുമ്പോൾ ഇവിടെ മൊത്തം ആകെ അഞ്ച് ബ്ലോക്കുകൾ ഉണ്ട്. കുവൈത്തിലെ  ഹില്ടൻ റിസോർട്ട് ബ്ലോക്ക്  5ൽ ആണ്. മറ്റ് രണ്ട് ബ്ലോക്കുകളിൽ പ്രധാനമായും രണ്ടോ മൂന്നോ നിലയുള്ള വില്ലകളുണ്ട്.  കുവൈറ്റിലെ താമസയോഗ്യമായ സ്ഥലങ്ങളിൽ ഒന്നാണിത്. 

പേർഷ്യൻ ഗൾഫ്  സമുദ്രത്തിൻറെ അതിർത്തി പങ്കിടുന്ന 2 കടൽത്തീരങ്ങൾ മംഗഫിനുണ്ട്. 

കുവൈത്തിലെ ഇംഗ്ലീഷ് സ്കൂളായ ഫഹഹീൽ കുവൈറ്റ് സ്ഥിതി ചെയ്യുന്നത് ഇവിടെയാണ്.

## അവലംബം


വർഗ്ഗം:കുവൈറ്റിലെ സ്ഥലങ്ങൾ
അന്ന ബെൻ

ഒരു മലയാള ചലച്ചിത്രനടിയാണ് **അന്ന ബെൻ**. തിരക്കഥാകൃത്തായ ബെന്നി പി നായരമ്പലത്തിന്റെ മകളാണ്. ശ്യാം പുഷ്ക്കർ തിരക്കഥയെഴുതി മധു സി. നാരായണൻ സംവിധാനം ചെയ്ത കുമ്പളങ്ങി നൈറ്റ്സാണ് ആദ്യ സിനിമ. ഹെലനിലെ അഭിനയത്തിന് അന്ന ബെന്നിന് പ്രത്യേക ജൂറി പരാമർശം ലഭിച്ചു.

2020 ലെ മികച്ച അഭിനേത്രിക്കുള്ള കേരള സംസ്ഥാന ചലച്ചിത്ര പുരസ്കാരം അന്ന ബെൻ കപ്പേള എന്ന ചിത്രത്തിലെ അഭിനയത്തിന് നേടിയെടുത്തു.

## ജീവിത രേഖ
ബെന്നി പി നായരമ്പലത്തിന്റെയും ഫുൽജയുടെയും മകളായി കൊച്ചിയിൽ നായരമ്പലത്താണ് ജനനം. എറണാകുളം സെന്റ് തെരേസ കോളേജിൽ  ഫാഷൻ *ആൻഡ് അപ്പാരൽ ഡിസൈർ* എന്ന കോഴ്സിൽ ബിരുദധാരിയാണ്.
## ചലച്ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:അഭിനേതാക്കൾ - അപൂർണ്ണലേഖനങ്ങൾ
ഷഫ്ന

**ഷഫ്ന** അടിസ്ഥാനപരമായി മലയാള സിനിമയിലും ടെലിവിഷൻ പരമ്പരകളിലും അഭിനിയിക്കുന്ന ഒരു ഇന്ത്യൻ നടിയാണ്. തമിഴ്, തെലുങ്ക് ഭാഷകളിലായി അവർ ഒരോ സിനിമകൾ ചെയ്തിട്ടുണ്ട്. 1998 ൽ പുറത്തിറങ്ങിയ ചിന്താവിഷ്ടയായ ശ്യാമള &nbsp;എന്ന മലയാള ചിത്രത്തിലൂടെ ബാലനടിയായി അഭിനയരംഗത്ത് അരങ്ങേറ്റം കുറിച്ചു. ആദ്യ ടെലിവിഷൻ പരമ്പരയായ സുന്ദരിയിൽ പ്രധാന വേഷത്തിൽ അഭിനയിച്ചിരുന്നു. സഹയാത്രിക എന്ന ടെലിവിഷൻ പരമ്പരയിലെ വേഷത്തിന് &nbsp;2016 ൽ മികച്ച സഹനടിക്കുള്ള കേരള സംസ്ഥാന ടെലിവിഷൻ അവാർഡ് ലഭിച്ചിരുന്നു.

## സിനിമ

## ടെലിവിഷൻ സീരിയിൽ

## അവലംബം

## പുറംകണ്ണികൾ
*

വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:1990-ൽ ജനിച്ചവർ
അൽ അഹ്മദി, കുവൈത്ത്

**അൽ അഹ്മ്ദി** (     ) കുവൈത്തിലെ അറിയപ്പെടുന്ന ഒരു സ്ഥലമാണ്. 1946 ൽ എണ്ണ കണ്ടെത്തിയതോടെ അൽ അഹ്മദി ഗവർണറേറ്റ് ഒരു നഗരമായി സ്ഥാപിക്കപ്പെട്ടു. 

അഹ്മദി, രാജ്യത്തിന്റെ തെക്ക് ഭാഗത്തായി സ്ഥിതി ചെയ്യുന്ന ജില്ലയാണ്.   കുവൈത്ത് ഓയിൽ കമ്പനിയുടെ  ആസ്ഥാനവും അതിന്റെ പല റിഫൈനറികളും ഇവിടെ സ്ഥിതി ചെയ്യുന്നു.

വർഗ്ഗം:കുവൈറ്റിലെ സ്ഥലങ്ങൾ
രാജ്‌മോഹൻ ഉണ്ണിത്താൻ

2019 മുതൽ കാസർഗോഡ് മണ്ഡലത്തിൽ നിന്നുള്ള ലോക്സഭാംഗവും മലയാള ചലച്ചിത്ര അഭിനേതാവും കെ.പി.സി.സിയുടെ  മുൻ വക്താവുമായ കേരളത്തിൽ നിന്നുള്ള കോൺഗ്രസ് നേതാവാണ് **രാജ്‌മോഹൻ ഉണ്ണിത്താൻ**. (ജനനം: 1953 ജൂൺ 10)

## ജീവിതരേഖ
കൊല്ലം ജില്ലയിലെ കിളികൊല്ലൂരിൽ കുട്ടൻ പിള്ളയുടേയും സരസ്വതിയമ്മയുടേയും മകനായി 1953 ജൂൺ പത്തിന് ജനിച്ചു. പ്രാഥമിക വിദ്യാഭ്യാസത്തിനു ശേഷം കൊല്ലം എസ്.എൻ. കോളേജിൽ ചേർന്നു ബിരുദം നേടി. ബി.എ. ഇക്കണോമിക്സ് ആണ് വിദ്യാഭ്യാസ യോഗ്യത.

## രാഷ്ട്രീയം,സിനിമ ജീവിതം
വിദ്യാർത്ഥി-യുവജന സംഘടനകളായ കെ.എസ്.യു , യൂത്ത് കോൺഗ്രസ് എന്നിവയിൽ അംഗമായി പ്രവർത്തിച്ചതിനു ശേഷം ഒരു കോൺഗ്രസ് പ്രവർത്തകനായി  ജീവിതമാരംഭിച്ച രാജ്മോഹൻ ഉണ്ണിത്താൻ 2015-2016 വർഷങ്ങളിൽ സംസ്ഥാന ചലച്ചിത്ര കോർപ്പറേഷൻ്റെ ചെയർമാനായിരുന്നു. 2006-ലെ നിയമസഭ തിരഞ്ഞെടുപ്പിൽ തലശ്ശേരിയിൽ സി.പി.എം. നേതാവായ കോടിയേരി ബാലകൃഷ്ണനെതിരെ കോൺഗ്രസ് സ്ഥാനാർത്ഥിയായി മത്സരിച്ചു കൊണ്ടാണ് രാഷ്ട്രീയ പ്രവേശനം. 2006-ലെ തിരഞ്ഞെടുപ്പിൽ 10,055 വോട്ടുകളുടെ കുറഞ്ഞ ഭൂരിപക്ഷത്തിന് കോടിയേരി ബാലകൃഷ്ണൻ ജയിച്ചു. ഇതോടെ സംസ്ഥാന രാഷ്ട്രീയത്തിലെ ശ്രദ്ധാകേന്ദ്രമായി രാജ്മോഹൻ ഉണ്ണിത്താൻ മാറി. 2015-ൽ കെ.പി.സി.സിയുടെ ജനറൽ സെക്രട്ടറിയായി. 2016-ലെ നിയമസഭാ തിരഞ്ഞെടുപ്പിൽ കുണ്ടറയിൽ മത്സരിച്ചെങ്കിലും സി.പി.എമ്മിലെ ജെ. മേഴ്സിക്കുട്ടിയമ്മയോട് പരാജയപ്പെട്ടു. 2019-ലെ ലോക്സഭ തിരഞ്ഞെടുപ്പിൽ കാസർഗോഡ് നിന്ന് സി.പി.എം നേതാവായ മുൻ ജില്ലാ സെക്രട്ടറി കെ.പി.സതീശ്ചന്ദ്രനെ 40438 വോട്ടുകൾക്ക് പരാജയപ്പെടുത്തി ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു. കാസർഗോഡ് 35 വർഷത്തിനു ശേഷമാണ് ഒരു കോൺഗ്രസ് സ്ഥാനാർത്ഥി ഇവിടെ ജയിക്കുന്നത് എന്ന പ്രത്യേകതയും ഇത്തവണത്തെ ലോക്സഭാ തിരഞ്ഞെടുപ്പിലുണ്ടായി. ഏറ്റവുമൊടുവിൽ 1984-ൽ ആണ് കാസർഗോഡ് ലോക്സഭ സീറ്റിൽ ഒരു കോൺഗ്രസ് സ്ഥാനാർത്ഥി ജയിച്ചത്.

കോളേജ് കാലഘട്ടത്തിൽ പ്രൊഫഷണൽ, അമച്ച്വർ നാടകങ്ങളിൽ അഭിനയിച്ചിട്ടുണ്ട്. ഒരു ഡസനിലധികം സിനിമകളിലും അഭിനയിച്ചിട്ടുണ്ട്.  മലയാള ചലച്ചിത്ര അഭിനേതാവ് എന്ന നിലയിൽ ആദ്യ സിനിമ ഷാജി കൈലാസ് സംവിധാനം ചെയ്ത് 2005-ൽ റിലീസായ ദി ടൈഗർ എന്ന സിനിമയായിരുന്നു. പിന്നീട് സഹനടനായും സപ്പോർട്ടിംഗ് ക്യാരക്റ്ററായും 20 സിനിമകൾ മലയാളത്തിൽ അഭിനയിച്ച രാജ്മോഹൻ ഉണ്ണിത്താൻ മലയാള സിനിമ സംഘടനയായ അമ്മയിൽ(ആർട്ടിസ്റ്റ് ഓഫ് മലയാളം മൂവി അസോസിയേഷൻ) അംഗമാണ്‌.

**അഭിനയിച്ച സിനിമകൾ**

* ദി ടൈഗർ - 2005
* വാസ്തവം - 2006
* ബൽറാം vs താരാദാസ് - 2006
* ജൂബിലി - 2008
* ബ്ലാക്ക് ഡാലിയ - 2009
* കാഞ്ചീപുരത്തെ കല്യാണം- 2009
* ഉപ്പുക്കണ്ടം ബ്രദേഴ്സ് - 2011
* എൻട്രി - 2013

## സ്വകാര്യ ജീവിതം
*ഭാര്യ : സുതകുമാരി

*മക്കൾ : അഖിൽ,അതുൽ,അമൽ

## തിരഞ്ഞെടുപ്പുകൾ

*

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
പല്ലവി പുരോഹിത്

**പല്ലവി പുരോഹിത്** മുംബൈയിൽ നിന്നുള്ള ഒരു ഇന്ത്യൻ നടിയാണ്. 2006 മുതൽ നിരവധി ടെലിവിഷൻ പരിപാടികളിലും ടെലിവിഷൻ വാണിജ്യപരസ്യങ്ങളിലും, ഹിന്ദി, മലയാളം സിനിമകളിലും അവർ അഭിനയിച്ചിട്ടുണ്ട്.

## ആദ്യകാലജീവിതം
പല്ലവിയുടെ പിതാവ് പാലക്കാട് സ്വദേശിയാണെങ്കിലും അവർ കർണ്ണാടകയിലാണു വളർന്നത്. പല്ലവി തന്റെ ബിസിനസ് മാനേജ്മെൻറ് , ഹോട്ടൽ മാനേജ്മെന്റ് &nbsp;കോഴ്സുകൾ പൂർത്തിയാക്കിയതിനുശേഷം ബെംഗളൂരുവിലെ ഒബറോയി ഹോട്ടലിൽ ജോലിയിൽ പ്രവേശിച്ചു. പിന്നീട് ജോലി ഉപേക്ഷിക്കുകയും അഭിനയ ജീവിതത്തിലേയ്ക്കു തിരിയുകയും ചെയ്തു.

## അഭിനയജീവിതം

### സിനിമ

## അവലംബം
രാഷ്ട്രീയ ചരിത്രം

രാഷ്ട്രീയ സംഭവങ്ങൾ, ആശയങ്ങൾ, പ്രസ്ഥാനങ്ങൾ, സർക്കാർ സംവിധാനങ്ങൾ, വോട്ടർമാരുടെ, പാർട്ടികൾ, നേതാക്കൾ തുടങ്ങിയവയെ കുറിച്ചുള്ള വിശകലനം ആണ് **രാഷ്ട്രീയ ചരിത്രം** .   ചരിത്രത്തിന്റെ മറ്റ് മേഖലകൾ, പ്രത്യേകിച്ച് നയതന്ത്ര ചരിത്രം , അതോടൊപ്പം ഭരണഘടനാ ചരിത്രം, പൊതുചരിത്രം തുടങ്ങിയവയുമായി ഇത് ബന്ധപ്പെട്ടിരിക്കുന്നു . 

വലിയ സമൂഹങ്ങളിൽ അധികാരത്തിന്റെയും അധികാര പ്രവർത്തനങ്ങളുടെയും രാഷ്ട്രീയ ചരിത്രമാണ് പഠിക്കുന്നത്. 

## പുറത്തേക്കുള്ള കണ്ണികൾ

* കോൺഫറൻസ്: റീതിങ്കിംഗ് ആധുനിക ബ്രിട്ടീഷ് പഠനങ്ങൾ, 2015 , ബ്രിട്ടീഷ് രാഷ്ട്രീയത്തിന്റെ ചരിത്രവസ്തുവിന്റെ നിരവധി പേപ്പറുകളും റിപ്പോർട്ടുകളും.  2015 പത്രങ്ങളുടെ ശകലങ്ങൾ 
* സ്കോളർലി ജേർണൽ ''ഡിപ്ലോമാറ്റിക് ഹിസ്റ്ററി''  https://academic.oup.com/dh 
* ഡിപ്ലോമിക്കൽ ഹിസ്റ്ററി പ്രമാണങ്ങൾ  
* ടഫ്റ്റ്സ് ഇന്റർനാഷണൽ റിലേഷൻസ് റിസോഴ്സസിലെ ഫ്ലെച്ചർ സ്കൂൾ 
* ഒരു പുതിയ നേഷൻ വോട്ടുകൾ: അമേരിക്കൻ തിരഞ്ഞെടുപ്പ് 1787-1825 ൽ തിരിച്ചെത്തി  
*   ഫ്രഞ്ച് വെബ്സൈറ്റ് *[http://www.parlements.org/ comité ഡി Histoire പര്ലെമെംതൈരെ എറ്റ് പൊലിതികുഎ]* (പാർലമെന്ററി, രാഷ്ട്രീയ ചരിത്രം കമ്മിറ്റി) ഉം *[http://www.parlements.org/revueparlements.html പര്ലെമെംത് (ങ്ങൾ), രെവുഎ ഡി Histoire പൊലിതികുഎ]* , മൂന്നു തവണ ഒരു വർഷം പ്രസിദ്ധീകരിച്ചു.  ഫ്രഞ്ച് രാഷ്ട്രീയ ചരിത്രത്തെക്കുറിച്ചുള്ള നിരവധി വിവരങ്ങൾ അതിൽ ഉൾക്കൊള്ളുന്നു. പണ്ഡിത രാഷ്ട്രീയ ചരിത്ര പഠനങ്ങളുടെ 900 റഫറൻസുകളും പാർലമെന്ററി ചരിത്രത്തിന്റെ ഒരു ഗ്രന്ഥസൂചിയും ഉൾപ്പെടുന്നു. 
വർഗ്ഗം:രാഷ്ട്രീയ ചരിത്രം
വർഗ്ഗം:ചരിത്രത്തിന്റെ മേഖലകൾ
വർഗ്ഗം:Pages with unreviewed translations
വിർജിൻ ഓഫ് ദ റോക്ക്സ്

ചിത്രീകരണത്തിൽ അല്പ വ്യതിയാനം വരുത്തികൊണ്ട് ലിയോനാർഡോ ഡാവിഞ്ചിയുടെ ഒരേ വിഷയത്തിലെ രണ്ട് ചിത്രങ്ങളുടെ സമാനമായ ഒരു ചിത്രീകരണമാണ് **വിർജിൻ ഓഫ് ദ റോക്ക്സ് (മഡോണ ഓഫ് ദ റോക്ക്സ്).** ചിത്രത്തിൻറെ ഈ പതിപ്പ് പ്രധാന പതിപ്പായി കണക്കാക്കുന്നു. രണ്ടു ചിത്രങ്ങളിൽ ആദ്യത്തേത് പാരീസിലെ ലൂവ്രിലും രണ്ടാമത്തേത് ലണ്ടനിലെ നാഷണൽ ഗാലറിയിലും സൂക്ഷിച്ചിരിക്കുന്നു. 2 മീറ്റർ (6 അടി) ഉയരമുള്ള ചിത്രം ഒരു എണ്ണച്ചായാചിത്രമാണ്. വുഡൻ പാനലിൽ ചിത്രീകരിച്ച രണ്ട് ചിത്രങ്ങളിൽ ലൂവ്രിലെ പതിപ്പ് പിന്നീട് ക്യാൻവാസിലേക്ക് മാറ്റിയിരുന്നു.

രണ്ടു ചിത്രങ്ങളിലും മഡോണയെയും ശിശുക്കളായ യോഹന്നാൻ സ്നാപകനെയും ഉണ്ണി യേശുവിനെയും മാലാഖയേയും പാറക്കല്ലുകൾ നിറഞ്ഞ സ്ഥലത്തെ പശ്ചാത്തലമാക്കി ചിത്രീകരിച്ചിരിക്കുന്നു. നിറങ്ങൾ, വിളക്കുകൾ, സസ്യജാലങ്ങൾ, സഫുമറ്റോ ഉപയോഗിച്ചിട്ടുള്ള രീതി എന്നിവയുൾ‌പ്പെടെ ചിത്രങ്ങളിൽ നിരവധി ചെറിയ വ്യത്യാസങ്ങൾ വരുത്തി ചിത്രീകരിച്ചിരിക്കുന്നു. ബന്ധപ്പെട്ട കമ്മീഷന്റെ തീയതി രേഖപ്പെടുത്തിയിട്ടുണ്ടെങ്കിലും, രണ്ട് പെയിന്റിംഗുകളുടെയും പൂർണ്ണമായ ചരിത്രങ്ങൾ അജ്ഞാതമാണ്. കൂടാതെ ഇവയിൽ ഏതാണ് മുമ്പുള്ളതെന്ന് അനുമാനത്തിലേക്ക് നയിക്കുന്നു.
## അവലംബം

## ബിബ്ലിയോഗ്രാഫി
* Louvre Official Website, *[http://www.louvre.fr/en/oeuvre-notices/virgin-rocks Virgin of the Rocks] *, accessed 2011-12-11
* National Gallery, London Website, Virgin of the Rocks, accessed 2012-02-06
* 
* 
* Rachel Billinge, Luke Syson and Marika Spring, Altered Angels: Two Panels from the Immaculate Conception Altarpiece once in San Francesco Grande, Milan, accessed 2012-01-05
* 
* 
* 
* 
* Pizzorusso, Ann, *Leonardo's Geology: The Authenticity of the "Virgin of the Rocks*, *Leonardo*, Vol. 29, No. 3 (1996), pp. 197–200, The MIT Press, JSTOR
* 
* 
* Tamsyn Taylor, (2011) *[http://leonardovirginoftherocks.blogspot.com/ Leonardo da Vinci and the "Virgin of the Rocks"] *, accessed 2012-02-06
* 
*  [The chapter "The Graphic Works" is by Frank Zollner & Johannes Nathan].

## പുറം കണ്ണികൾ

* Official page from the National Gallery
* Official page from the Louvre
* Leonardo da Vinci and the *Virgin of the Rocks*, Which is the earlier? A different point of view 
* Illustrations of the Paris and London versions 
* geological analysis of the two paintings by Ann C Pizzorusso
* The side panels, National Gallery, click link for the other one
*''Leonardo da Vinci: anatomical drawings from the Royal Library, Windsor Castle'', exhibition catalog fully online as PDF from The Metropolitan Museum of Art, which contains material on *Virgin of the Rocks* (see index)

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ
വർഗ്ഗം:ലൂവ്രെയിലെ ഇറ്റാലിയൻ കലാകാരന്മാരുടെ ചിത്രങ്ങൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
ഡി.എൻ.എ വിഭജനം

ഒരു ഡി.എൻ.എ തൻമാത്രയിൽ നിന്ന് രണ്ട് ഡി.എൻ.എ തൻമാത്രകൾ രൂപപ്പെടുന്ന ജീവശാസ്ത്ര പ്രക്രിയയാണ് **ഡി.എൻ.എ വിഭജനം** (ഡി.എൻ.എ റെപ്ലിക്കേഷൻ, ആംപ്ലിഫിക്കേഷൻ). പാരമ്പര്യ സ്വഭാവങ്ങളുടെ തലമുറകളിലേയ്ക്കുള്ള കൈമാറ്റത്തിന് അടിസ്ഥാനമായ പ്രക്രിയയാണ് ഡി.എൻ.എ വിഭജനം. പരസ്പര പൂരകങ്ങളായ രണ്ട് തൻമാത്രാതലത്തിലെ ഇഴകളും തൻമാത്രാപടികളും കൊണ്ട് നിർമ്മിച്ചിരിക്കുന്ന ഡി.എൻ.എ യ്ക്ക് ചുറ്റുഗോവണിയുടെ ഘടനയാണ്. ഈ രണ്ടിഴകളും ഡി.എൻ.എ വിഭജനസമയത്ത് വേർപിരിയുകയും ഡി.എൻ.എ തൻമാത്രയുടെ ഓരോ ഇഴയും പുതിയ രണ്ട് ഡി.എൻ.എ തൻമാത്രകളുടെ ടെംപ്ലേറ്റ് അഥവാ അച്ച് ആയി വർത്തിക്കുകയും ചെയ്താണ് ഡി.എൻ.എ വിഭജനം സാധ്യമാകുന്നത്. ഇത്തരം വിഭജനം സെമികൺസർവേറ്റീവ് റെപ്ലിക്കേഷൻ എന്നറിയപ്പെടുന്നു. വിഭജനത്തിന്റെ ഭാഗമായുണ്ടാകാവുന്ന തകരാറുകൾ പരിഹരിക്കുന്നതിന് സെല്ലുലാർ പ്രൂഫ്റീഡിംഗ് എന്നും എറർ ചെക്കിംഗ് എന്നും പേരുള്ള അനുബന്ധ പ്രക്രിയകളും നടക്കുന്നു. 

ഡി.എൻ.എ യിലെ ചില നിശ്ചിത ഭാഗങ്ങളിലാണ് വിഭജന പ്രക്രിയ ആരംഭിക്കുന്നത്. ഈ ഭാഗങ്ങൾ ഒറിജിൻ ഓഫ് റെപ്ലിക്കേഷൻ എന്നറിയപ്പെടുന്നു. ഡി.എൻ.എ ഹെലിക്കേയ്സ് എന്ന എൻസൈം ഡി.എൻ.എ യുടെ രണ്ടിഴകളേയും പരസ്പരം വേർതിരിക്കുന്നു. ഡി.എൻ.എ ഇഴകളുടെ അൺവൈൻഡിംഗ് എന്ന ഈ പ്രക്രിയ മൂലം വിഭജനം ആരംഭിച്ച ഭാഗത്തുനിന്നും ഇരുദിശകളിലേയ്ക്കും ഒരു റെപ്ലിക്കേഷൻ ഫോർക്ക് (ഇംഗ്ലീഷിലെ വൈ ആകൃതി) രൂപപ്പെടുന്നു. വേർപിരിയുന്ന രണ്ട് ഇഴകളാണ് ഇതിന് അടിസ്ഥാനം. റെപ്ളിക്കേഷൻ ഫോർക്കുമായി ബന്ധപ്പെട്ട് നിരവധി പ്രോട്ടീനുകൾ പ്രവർത്തിക്കുന്നു. പ്രക്രിയ ആരംഭിക്കുന്നതിനും പുതുതായി ഡി.എൻ.എ ഇഴകൾ റെപ്ലിക്കേഷൻ ഫോർക്കിലെ ഓരോ ഇഴയോടും കൂട്ടിച്ചേർക്കുന്നതിനും ഈ പ്രോട്ടീനുകൾ സഹായിക്കുന്നു. കോശവിഭജനഘട്ടത്തിലെ എസ് ഘട്ടത്തിലാണ് (സിന്തറ്റിക് ഘട്ടം) ഡി.എൻ.എ വിഭജനം നടക്കുന്നത്. 

കോശങ്ങൾക്കുപുറത്തും ഡി.എൻ.എ റെപ്ലിക്കേഷൻ നടക്കുന്നു. കൃത്രിമമായി നടത്തുന്ന ഈ വിഭജനരീതി ഇൻ വിട്രോ ഡി.എൻ.എ വിഭജനരീതി എന്നറിയപ്പെടുന്നു. കൃത്രിമമായി രൂപപ്പെടുത്തിയ ഡി.എൻ.എ ഭാഗങ്ങളും (ഡി.എൻ.എ പ്രൈമറുകൾ) ഡി.എൻ.എ പോളിമെറേയ്സ് എന്ന എൻസൈമും ഇതിനായി ഉപയോഗിക്കുന്നു. പോളിമെറേയ്സ് ചെയിൻ റിയാക്ഷൻ (പി.സി.ആർ),  ട്രാൻസ്ക്രിപ്ഷൻ മീഡിയേറ്റഡ് ആംപ്ലിഫിക്കേഷൻ (ടി.എം.എ), ലിഗേയ്സ് ചെയിൻ റിയാക്ഷൻ (എൽ.സി.ആർ) എന്നിവ ഇത്തരം കൃത്രിമ ഡി.എൻ.എ വിഭജന പ്രക്രിയയ്ക്ക് ഉദാഹരണങ്ങളാണ്.

വർഗ്ഗം:ഡി.എൻ.എ.
നാനീ, ഹോക്കൈഡോ

ജപ്പാനിലെ ഒഷിമ സബ്ഫ്രിഫെക്ച്യർ, ഹോക്കൈഡൊ നഗരത്തിൽ സ്ഥിതിചെയ്യുന്ന ഒരു നഗരമാണ് Nanae (七飯町 Nanae-chō).

2017 ഏപ്രിലിൽ, തയ്യാറാക്കിയ കണക്കനുസരിച്ച് 13,639 വീടുകളും നഗരത്തിൽ 28,514 ജനങ്ങളും വസിക്കുന്നു.  ഒരു കിലോമീറ്ററിൽ ജനസാന്ദ്രത 130 ആണ്. മൊത്തം വിസ്തീർണ്ണം 216.61 ച.കി.മീ ആണ്.
## അവലംബം

## പുറം കണ്ണികൾ

*Official Website 

വർഗ്ഗം:ജപ്പാനിലെ നഗരങ്ങൾ
വർഗ്ഗം:ഏഷ്യൻ രാജ്യങ്ങൾ
മേലഡൂർ

തൃശ്ശൂർ ജില്ലയിൽ അന്നമനടയ്ക്ക് സമീപമുള്ള ഒരു ഗ്രാമമാണ് **മേലഡൂർ**.അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ്, വെണ്ണൂർ എന്നിവ സമീപം പ്രദേശങ്ങളാണ്